text:
MI TALENTO PA MI PAIS
MINISTERIO KONSERNÍ ENSEÑANSA, SIENSIA, KULTURA & DEPORTE
PUBLIKÁ RIBA 07 YÜNI 2022
Kompetensia Festival di Kanto
WILLEMSTAD – Minister di Enseñansa Siensia Kultura i Deporte (ESKD), Sr. Sithree van Heydoorn, ta partisipá na pueblo di Kòrsou ku Festival di Kanto: ‘Mi Talento pa Mi Pais’ ta bai ranka sali. Gobièrnu di Kòrsou ta habri e oportunidat pa pueblo di Kòrsou demostrá nan talento den kanto. E Festival aki ta keda organisá den e di tres siman di yüni 2022. Ganadónan di e festival ta presentá Dia di Bandera 2022, 2 yüli riba Plasa Brion.
E intenshon ta pa mas tantu talento nobo di kanto posibel bini dilanti i tambe pa selebrá nos kansionnan eksistente i asina honra nos artistanan nashonal. Pues por interpretá un kansion eksistente di un artista lokal òf bo por tin un kansion original ku ta alsa patriotismo. Tur persona ku tin talento di kanto i ke dediká esaki na nos pais ta keda kordialmente invitá pa registrá. Gobièrnu di Kòrsou ta habri e oportunidat pa pueblo di Kòrsou demostrá talento den kanto pa stimulá patriotismo. E Festival akí ta keda organisá den e di tres siman di yüni 2022 i ta na honor di nos Bandera.
Pa partisipá mester tene kuenta ku e kriterianan di partisipashon i tambe e kategorianan ku tin pa ku edat.
E kriterianan pa e kansion eksistente ta lo siguiente:
- E kansion mester ta di un artista lokal;
- E kansion mester ta na Papiamentu;
- E kansion ta un kansion popular;
- E kansion mester stimulá patriotismo;
- E kansion mester tin un ritmo krioyo kulrural.
E kriterianan pa e komposishon nobo ta lo siguiente:
- E kansion ta na Papiamentu;
- E kansion ta stimulá patriotismo;
- E areglo mester ta den un di nos rítmonan kultural manera wals, mazurka, dansa, seú, tumba;
- Largura no por ta mas ku kuater (4) minüt.
E 3 kategorianan di edat ku por partisipá pa kompetí ku sea un kansion original of un kansion eksistente ta:
- di 7 pa 12 aña di edat;
- di 13 pa 17 aña di edat;
- di 18 aña bai ariba.
Lo tin premionan fantástiko pa tur ganadó den kada kategoria tantu interpretando un kansion di un nos artistanan lokal na Papiamentu òf presentando bo propio komposishon. E kategorianan ta keda husgá separá. Na final ta saka esnan ku ta bai interpretá nan kansionnan riba Dia di Bandera 2022.
Gobièrnu ta invitá Pueblo pa ban sigui halsa nos nashon pa medio di kanto. Djòin Gobièrnu di Kòrsou den e kompetensia Festival di Kanto: MI TALENTO, PA MI PAIS. Kaminda pueblo di Kòrsou kompleto ta sigui Kanta pa Kòrsou.
Pa mas informashon i registrashon yena e formulario di di registrashon i mail na: Cultuur01.ucs@gmail.com òf por manda un whatsapp na +5999 513 6973. Registrashon ta sera dia 16 yüni 2022.
—
Sr. Sithree van Heydoorn
Minister di Enseñansa, Siensia, Kultura i Deporte
Anekso:


c: text/html

text:
World Down Syndrome Day 2019
World Down Syndrome Day (WDSD) ta un dia oficial di conscientisacion mundial, celebra pa United Nations desde aña 2012.
Dicon 21 di maart?
A scoge e di 21 dia di e di 3 luna pa ilustra e triplicacion di e di 21 chromosome cual ta causa Down Syndrome.
Pa WDSD 2019, Down Syndrome International ta enfoca riba “no laga niun hende atras”: Tur persona cu Down Syndrome mester tin e oportunidad na un bida completo, di wordo inclui riba un base igual cu otro, y den tur aspecto di sociedad.
E agenda 2030 di United Nations pa Desaroyo Sostenibel, un plan di accion global, tambe tin como compromiso pa no laga niun hende atras.
Scol Dununman
Na Aruba e muchanan cu down syndrome ta atende Scol Dununman, un scol basico di enseñansa special pa alumnonan cu hopi dificultad pa siña, “Zeer Moeilijk Lerende Kinderen” (ZMLK). E scol ta forma parti di e Stichting voor Verstandelijk Gehandicapten Aruba (SVGA).
E alumnonan, di edad 4 te cu 16 aña, tin un atraso den nan parti cognitivo, social-emocional y limitacionnan fisico. E meta di Scol Dununman ta pa ofrece enseñansa y guia adapta na e alumno caminda ta tene cuenta cu su nivel y posibilidad. Integracion y funcionamento optimal den nos comunidad ta hunga un rol esencial.
“Leave no one behind in Education”
Durante e “World Down Syndrome Day Conference” panelistanan lo trata topiconan specifico relaciona cu educacion y enseñansa di personanan cu Down Syndrome y discapacidad intelectual. Lo haci esaki pa medio di un sesion modera di pregunta y contesta.
Por sigui esaki “live” pa 10 or di mainta:
https://
Info / Contact
- Website Stichting voor Verstandelijk Gehandicapten Aruba (SVGA)
- Website United Nations “World Down Syndrome Day”
- Facebook page World Down Syndrome Day

robotstxt: allowed

filter: keep


text:
Di trabou Gratis ta Kita ku Hende den E region Di transitorio
Ta trabajadora, no, Stima muchanan, Kontentu i sosial
Salú, no ta tanto, e Ta seif i ta bon Hende sin malu habitsDen e bida maske nan No ta or, no a Hañ'é, por ta, tur Tabata loke mi a manda. Mei cushiná, i loko loko Ta pidi. Fiel i desentemente, ta importante Tin opcion.
Unda mucha, di primogénito sin Malu habits
Ta spera concept desentemente, sin Malu habits i kisas di Tin aña, pa mi tin Ku bisa ku e sentimentu, E bida i e kayente Di kurason. Moest, íntimo, sin glamour di cara.
Mi sa i balor di E hende i no di Bistínan i e kosnan, ken Sa kiko ta e fieldat, E rèspèt i e sosten.
ku e hende, den e Region di transmití.
Aki bo por, di forma Gratis i sin registro, revista Di cuestionarios di hende di Tur e region.
Na e registrar na e Sitio, Bo ta kapas pa Communicatie ku e hòmber i Mucha di region, mi no Tin ningun ta, sino tambe Di otro regionnan i area. Si bo ta deseá sa, Haña e amor, hasi nobo Amigunan, amigu, ta e di Dos mitar di nos e Lugá ta kita ku ta Spera.


text:
WILLEMSTAD — Liga MCB Promé i Segundo Divishon ta kontinuá den gran forma. Manera tur siman MCB i FFK ta invitá hinter pueblo di Kòrsou pa asistí na e partidónan aki i pasa un ratu ameno den kompania di bo famia i alabes disfrutá di bo deporte preferí, e deporte rei futbòl. Liga MCB Promé Divishon ta kosta solamente fl.6,- general miéntras ku mucha te ku 12 aña i 60+ ta kosta fl.2.50. Liga MCB Segundo Divishon ta kompletamente grátis.
Wega nan pa wikènt Liga MCB
Weganan pa próksimo siman Segundo Divishon


text:
Awo cu gabinete Wever-Croes a sera presupuesto 2020 cu un surplus di 29 miyon florin, sin sugar-tax, AVP ta mas determina ainda pa perhudica e pais aki. Un otro motibo dicon AVP ta asina rabia ta paso durante e ultimo reunion cu Parlamento tawatin na WEB diabierna ultimo, a wordo confirma cu dentro di poco lo anuncia rebaho di prijs di awa.
DENUNCIA FALSO
Aworaki cu nos pais ta bayendo den e rumbo corecto y situacion ta drecha nos por tuma nota cu Mike Eman ta laga haci un denuncia falso contra prome minister sra. Evelyn Wever-Croes. Tambe nos por tuma nota cu e biaha aki si Robert Candelaria, cu conoce e aparato hudicial, no a laga su mes wordo uza door di Mike Eman, y e no a bay ministerio publico.
E biaha aki pa manipula pueblo Mike Eman a huza dos candidato di AVP cu conoce retonan intelectual, bou capa di fundacion AVP, pa bay Ministerio Publico. Un fundacion di AVP cu lo bay combati corupcion? Pero e dos caranan aki ta esnan cu a permiti pa un Minister cu ta wordo sospecha di corupcion sigui cobra. Dos cara cu a permiti liderazgo di Mike Eman conduci na e hecho cu awe Benny Sevinger ta wordo sospecha di estafa, soborno, malhuzo di su funcion, falsificacion di documento y labamento di placa. Esaki ta e “legacy” di Mike Eman.
PA CONCLUI
Despues cu Mike Eman tawata presenta presupuestonan ficticio cu cifranan irrealistico, y deficitnan di alrededor di 300 miyon florin awo nos conoce presupuestonan realistico. Presupuesto 2018 a y presupuesto 2019 lo sera “budget-neutraal”. Ta como si fuera cu cada bes cu Aruba haya trankilidad, Mike Eman ta rabia y kier crea descordia den nos pueblo.


text: 7 Akaso boso no sa, rumannan (pasobra mi ta papia ku hende ku konosé lei), ku Lei tin dominio riba un hende tanten ku e ta na bida?2 Por ehèmpel, un muhé kasá ta mará pa lei na su esposo tanten ku e hòmber ta na bida; ma si su esposo fayesé, e ta ser librá di e lei di su esposo.3 Pues, tanten ku su esposo ta na bida, lo yama e muhé un kibradó di matrimonio si e kasa ku un otro hòmber. Pero si su esposo fayesé, e ta liber di su lei, di manera ku e no ta un kibradó di matrimonio si e kasa ku un otro hòmber.4 Pues, mi rumannan, boso tambe a muri pa loke ta Lei* mediante e kurpa ku Kristu a sakrifiká, pa boso por pertenesé na un otro, esta, na esun ku a ser lantá for di morto. Di e manera akí nos por duna fruta pa e gloria di Dios.5 Tempu nos tabata biba segun karni, e pashonnan pekaminoso ku Lei a saka na kla tabata obra den nos kurpa pa nos duna fruta ku ta hiba na morto.6 Pero awor nos a ser librá di Lei, pasobra nos a muri pa ku loke tabatin nos mará, pa nos por ta esklabo den un sentido nobo, guiá pa spiritu, i no den e sentido bieu, guiá pa e lei skirbí.7 Kiko nos lo bisa anto? Akaso Lei ta defisiente?* Apsolutamente ku nò! Realmente, lo mi no a haña sa kiko ta piká si no tabata pa Lei. Por ehèmpel, lo mi no tabata sa kiko ta kudishi si Lei no a bisa: “No kudishá.”8 Pero piká a probechá di e chèns ku e mandamentu ei a dun’é pa produsí tur sorto di kudishi den mi, pasobra tempu ku no tabatin lei, piká tabata morto.9 De echo, tempu ku no tabatin lei, mi tabata na bida; pero ora e mandamentu a yega, piká a haña bida atrobe, pero ami a muri.10 I mi a ripará ku e mandamentu ku mester a hiba na bida ta esun ku a hiba na morto.11 Anto piká a probechá di e chèns ku e mandamentu ei a dun’é pa gaña mi i mata mi.12 Pues, Lei di su parti ta santu, i e mandamentu ta santu, hustu i bon.13 Akaso loke ta bon a kousa mi morto? Apsolutamente ku nò! Mas bien, ta piká a hiba na mi morto pa medio di loke ta bon, a fin di demostrá kiko realmente piká ta. Di e manera ei e mandamentu a revelá kon pekaminoso piká ta.14 Pasobra nos sa ku Lei ta spiritual; pero ami ta karnal, bendí komo esklabo di piká.15 Mi no ta komprondé ta kiko mi ta hasi. Pasobra loke mi ta deseá, mi no ta praktiká; pero loke mi ta odia, ta loke mi ta hasi.16 Sinembargo, si mi ta hasi loke mi no ta deseá, esei ta proba ku mi ta rekonosé ku Lei ta bon.17 Ma awor, no ta ami ta hasi esei mas, sino e piká ku ta biba den mi.18 Pues, mi sa ku no tin nada bon ta biba den mi, esta, den mi karni; pasobra mi tin e deseo, ma no e kapasidat di hasi loke ta bon.19 E bon ku mi ta deseá, mi no ta hasi, pero e malu ku mi no ta deseá, ta loke mi ta praktiká.20 Awor, si mi ta hasi loke mi no ta deseá, esun ku ta obra asina no ta ami mas, sino e piká ku ta biba den mi.21 Mi ta haña, anto, e lei akí den mi kaso: ku ora mi ta deseá di hasi loke ta korekto, loke ta malu ta den mi.22 Realmente, mi tin plaser den e lei di Dios segun e hende ku mi ta di paden,23 pero mi ta mira den mi kurpa un otro lei ku ta bringa kontra e lei di mi mente. I e lei di piká akí tin mi prezu.24 Pober di mi! Ken lo libra mi di e kurpa ku ta hiba mi na e morto akí?25 Mi ta gradisí Dios ku lo e hasi esaki pa medio di Hesukristu, nos Señor! Pues, ku mi mente mi ta esklabo di e lei di Dios, pero ku mi kurpa, di e lei di piká.


text:
Aruba ta keda depende di sosten di likides ainda y mester di cooperacion di tur pa sigui cumpli cu e 12.6%
Durante conferencia di prensa di Gobierno di Aruba dialunamainta, Prome Minister Evelyn Wever-Croes a splica tocante e suma di 12.6% cu ta wordo kita di e empleadonan den sector publico y sector semi-publico. “Aña pasa ora pandemia a batina nos porta y nos a mira cu nos ta bay keda sin entrada pasobra nos a cera frontera, nos tabata man na cabes y nosmester a busca solucion”, Prome Minister a enfatisa. Esaki ta e punto di salida pa e introduccion di 12.6%.
E mercado di Merca a cuminsa cera pa Aruba y no por a prestaplaca mas eynan. E unico opcion pa Aruba ta pidi Hulanda e prestamo. “Manera tur hende sa, nunca Hulanda a fia Arubaplaca. Sinembargo e pandemia a forsa nos pa bay presta placana Hulanda”, Prome Minister a enfatisa.
Prome Minister a accentua cu prome cu Gobierno a bay pidiHulanda, Gobierno a splica tur sindicato, sector publico, sector semi-publico y sector priva cu Gobierno mester tuma algunpaso pa Aruba por sobrevivi y nos mester di nan sosten. Gobierno a pidi pa corta cu 12.6% den sector publico y semi-publico y a pidi sector priva tambe cooperacion y pa loke wordo corta bay den un fondo pa FASE pa asina por yuda tur esnan cu tin mester.
E proposicion inicial tabata pa tur entrega te fin di aña, 31 December 2020 y despues dicidi con lo sigui. Gobierno a cuminsa papia cu Hulanda y sindicatonan tambe a acudi naVNO y na Hulanda pasobra nan no tabata di acuerdo cu esaki. Despues di esaki, diripente Hulanda a bin cu e condicion cu Aruba mester corta 12.6% tot nadere orde.
“Kiermeen inicialmente ora nos a invita sindicatonan, e no tabata un condicion di Hulanda sino algo cu nos a pidi tur hende pa coopera pa por paga fondo di FASE pa nos por pagaesnan cu a perde trabou. Pero Hulanda a bin aden y bisa cu pa Aruba haya sosten di likides nos mester corta den salario ‘tot nadere orde’”, Prome Minister a duna di conoce.
E cambionan ta pone cu awe, casi na fin di 2021 ainda Arubata depende di sosten di likides di Hulanda. Segun culculacionnan, pa e di 2 kwartaal di otro aña ainda Aruba ta depende di sosten di likides di Hulanda. Ta proyecta, cu hopiesfuerzo di Gobierno y cada cuidadano di nos pais, talves e di dos mita di aña 2022, Aruba no ta depende mas di sosten di likides.
“Sin e sosten di likides no por paga salario di empleadonanpubico, cuido di salud, siguridad di nos cuerpo policial nienseñansa. Cu eliminacion di FASE, Aruba ta keda depende di sosten di likides ainda y p’esey mester di cooperacion di tur hende den sector publico y semi-publico pa sigui cumpli cu e 12.6%”, Prome Minister a expresa.
Esaki, Prome Minister a bisa, ta loke cu Gobierno a splicasindicatonan tambe. Tambe Gobierno a splica sindicatonan cu a cuminsa deliberacionnan cu Hulanda pa duna perspectiva kidia empleadonan publico y semi-publico por mira cu nan salario ta bay bek na 100%.
“Nos a propone na Hulanda pa duna nos espacio pa otro añapa cuminsa duna por ta 6.3% bek anto e aña siguiente duna tur cos bek. E tema aki por wordo trata den e proximo Conseho di Minister di Reino 26 di november proximo y si no e lo ta dia17 di december. Nos a palabra cu sindicatonan cu nos lo bin hunto bek prome cu e reunionnan aki pa informa nan kico ta Hulanda su posicion cu esaki. Pues den corto e 12.6% ta un condicion di Hulanda. Nos ta depende sigur pa un seis lunamas di sosten di likides por lo tanto, nos mester sigui cumpli”, Prome Minister a duna di conoce.
Prome Minister a indica cu Gobierno ta na mesa cu Hulandapa por mira si talves prome cu e 6 lunanan caba por duna un miho perspectiva pa e empleadonan publico, semi publico y Gobierno ta den contacto cu e sidicatonan.


text:
Oranjestad – E siman aki Minister Ruiz-Maduro lo ta na New York y Washington pa reuni cu algun inversionista y pa atende e Fall Meetings di Fondo Monetario Internacional (IMF) y Banco Mundial (WGB).
E reunion aki ta un reunion anual di IMF/WGB den cual bankeronan, ministernan di finansa, ehecutivonan di sector priva y academiconan ta bini hunto pa debati riba topiconan di interes, manera economia mundial, eliminacion di pobreza y desaroyo economico. Tambe e mandatario lo asisti na algun seminario tocante economia global, desaroyo internacional y sistema financiero mundial.


text:
Islam
Islam (árabe: الإسلام al-’islām,) ta e religion monoteístiko artikula dor di e Qur’an, un teksto religioso konsidera dor di su atherentenan pa ta e palabra di Dios, anto dor di e siñamentu i ehèmpelnan normativo di Muhammad, e profeta di Allah. E palabra árabe 'Islam' ta kuminsá ku ; salaam (سلام) ku kemen 'Pas'. I e palabra 'Islam' kemen submishon na Dios. Un atherente di Islam ta wòrdu yamá un musulmán òf mòslem.
Mòslem ta kere ku Dios (Allah) ta unu i inkomparabel anto ku e nifikashon di bida ta pa alabá Dios. Nan ta mira nan religion komo e version kompletá di un fe primordial monoteístiko revelá na varios luga i tempu promé, inkluyendo e profetanan di Abraham, Moses i Hesus. Praktikanan religioso ta inklui e sinku pilar di Islam, ku ta e sinku akto obligatorio di alabansa. E lei islámiko (árabe: شريعة Šarīʿah) ta toka riba virtualmente tur aspekto di bida i sosiedat, enkompasando tur kos di bankonan te ku guera pa bienestar i e medio ambiente.
E mayoria di mòslem ta hòr na un di e dos denominashon, e Sunni of Shi'a. Mas o menos 13% di tur mòslem ta biba na Indonesia, e pais musulman di mas grandi na mundu. 20% ta biba den Medio Oriente 2% na Asia Sentral, 4% den e paisnan otro di asia, anto 15% na Afrika sub-saháriko. Komunidatnan basta grandi tambe ta biba na China anto Rusia, anto partinan di Karibe. Komunidat di konvertidonan i imigrantenan tambe ta wòrdu haña na kasi tur parti di mundu. Ku mas ku 15.7 bion mòslen formando mas ku 23% di poblashon di mundu, Islam ta e religion di dos mas grandi na mundu i segun sierto fuentenan e religion mas lihe kresiendo na mundu.


text:
E deporte di yudo hubenil ta sigui desaroyá den bon direkshon. Esaki a keda demonstrá den e kampionato resien dje deporte aki, kaminda mas òf menos 60 yudoka di 4 skol a kompetí.
E kompetensia a keda organisá pa Federashon di Yudo Kòrsou. E evento deportivo aki a tuma lugá den Klup Oleander den Otrobanda. Un tremendo públiko a presensiá e peleanan ku tabata na bon nivel ku bon teknika.
E klupnan ku a partisipá tabata Janwe, Sufisant, MMA Caribbean i Bushido Eagles Judo Club. E yudokanan dje skolnan aki a mustra di ta sumamente bon prepará i pues tabatin un demonstrashon di teknika di un nivel haltu. Referee Reginald de Windt huntu ku tur otro ofisial a pone tur kos kana sin niun insidente.
Den kategoria 1 den kua esnan mas hoben a bringa den e diferente kategorianan di peso, respektivamente a sali komo ganadónan Siem Rozemeijer i Ujesh Kampe, tur dos ta di MMA Caribbean, i Urnaisely Michel di Janwe Judo Club.
Den kategoria 2 ku e muchanan di 7 i 8 aña, tabatin oro pa Tirza de Freitas di Sentro Rekreativo Sufisant i Enoch Kampe di MMA i Jamer Laken di Janwe.
Den kategoria 3 e kampionan a resultá di ta Malik Sweet di Janwe, Jaquill Sille i Pascualino Loconsolo di Sufisant i Tahir Rosina tambe di Janwe. Kampionan femenino den e kategoria a resultá Sheeda de Freitas di Sufisant i Jasmijn Boksma di MMA.
Den kategoria 4, pa muchanan te ku 12 aña, Lorenzo Landaeta di Janwe a gana su kategoria di peso konvinsente tirando algún ippon. Tambe tabatin oro pa Jerayman Martina di Sufisant i Kimo Piepenbrink di MMA.
Den e kategoria 4 e muchanan muhé Noely Job di Janwe i Jurienska Leuteria di Sufisant a bira kampion. E talento Sharvin Pieter di Sufisant a gana e kategoria 5 ku e muchanan te 15 aña.
Den e kategoria 6 ku e hobenan mas grandi, Javy-Ray Ellis a gana después di un bataya yen di tenshon kontra di Jurvenier Rijnschot. Tur dos yudoka a skor mitar punto ku un bunita ‘heupworp’ pa después Ellis den pitu tira Rijnschot ku un ultimo teknika di heup i gana ku ippon.


text:
Riba 1 di yanüari 2022 Hulanda Karibense tabatin 27.726 habitante. Esei ta 921 mas ku un aña
anterior. E oumento ta pa gran parti pa kuenta di Boneiru i Sint Eustatius. Riba ámbos isla mas
hende a establesé nan mes ku a sali. Kresementu natural (nasementu – fayesimentu) a hunga
un ròl limitá. Na Saba e kantidat di habitante a keda práktikamente igual.. Esaki ta resultá for
di sifranan nobo di poblashon di CBS tokante Hulanda Karibense.
Riba 1 di yanüari 2022 Boneiru tabatin 22.573 habitante, un oumentu di 828 persona (4
porshento) kompará ku un aña anterior. Esaki tabata partikularmente debí ku mas hende a
establesé na ku a bandoná Boneiru (per saldo 729), i den un grado mas limitá debí na
kresementu natural (93).
Mas persona entre 20 aña i komienso di 30 aña ta establesé nan mes na Boneiru
Den 2021 1.586 persona a establesé nan mes na Boneiru; na mes momento 857 persona a
bandoná e isla. E surplus di migrashon tabata 729. Migrashon for di Hulanda Oropeo, ku un saldo
positivo di 152, tabata mas haltu ku den 2019 (saldo: 57). Partikularmente personanan den nan
20 aña di edat i migrantenan for di Hulanda Oropeo di komienso di 30 aña a establesé nan mes
mas frekuente riba e isla ku tabata e kaso den 2019. Mayoria migrante a bin for di Kòrsou (226).
E kantidat ei ta komparabel ku 2019, pero 70 ménos ku den 2020. Entrada di migrantenan
prosedente di Repúblika Dominicano, Venezuela, Haiti, Colombia i Perú tabata den 2021
konsiderablemente mas haltu ku den 2020.
Mas turista mas yòn ku 35 aña ta bishitá Boneiru
Ademas mas turista di nashonalidat hulandes a sa di yega Boneiru pa pasa un òf mas anochi. Bou di personanan te 35 aña di edat e kantidat ku den 2021 a keda maksimal 60 dia riba e isla tabata mas haltu ku den 2019; personanan mayor di 45 aña al kontrario a bin Boneiru ménos frekuente pa un estadia kòrtiku ku den 2019. En total mas di 44 mil turista di nashonalidat hulandes a bin Boneiru den 2021, komparabel ku e kantidat den 2019 (45 mil) i kasi dòbel mas tantu ku den 2020 (24 mil). E kantidat di turista ku den 2021 a bin Boneiru pa 61 te 180 dia (800 persona), tabata mas òf ménos mes haltu ku den 2019. Den 2020, ku mas òf ménos alrededor di 700
persona, esei tabata un tiki mas abou.
Mas persona di 15 te 25 aña na Boneiru pa estadia mas largu Bou di personanan ku a keda dos te seis luna na Boneiru, tin hopi persona di 15 te 25 aña. E kantidat akí ta kuadra ku 2019. Den 2020 e kantidat akí tabata mas abou debí na e pandemia di corona. E kantidat di persona di 35 te 65 aña ku a keda dos te seis luna riba e isla tabata un tiki mas haltu den 2020 ku den 2019. Den 2021 ménos persona mayor di 65 aña a bin Boneiru ku den e añanan anterior.
Kantidat di habitante na Sint Eustatius a oumentá
Riba 1 di yanüari 2022 Sint Eustatius tabatin 3.242 habitante, un oumentu di 100 persona (3
porshento) kompará ku komienso di 2021. Esaki tabata partikularmente debí ku mas hende a
establesé ku a bandoná e isla. E kresementu natural tabata limitá. Partikularmente mas hende
for di China i Sint Maarten a establesé ku a bandoná e isla (+50). Al kontrario personanan nasé
na Hulanda Oropeo a bandoná e isla mas frekuente ku a bin (-33).
Poblashon di Saba a baha levemente
Riba 1 di yanüari 2022 Saba tabatin 1.911 habitante, 7 ménos ku un aña anterior. Mas persona a
fayesé ku tin mucha ku a nase. Ademas un poko ménos hende a establesé ku a bandoná e isla
(+17). E kantidat di migrante for di Repúblika Dominicano i Colombia per saldo a oumentá (total
+33). E kantidat di personanan for di Merka i Canada ku a establesé nan mes a baha entre 2019 i
2020 di 145 na 66 persona, i a keda den 2021 riba e mes nivel. E kantidat di kanades i merikano
ku a bandoná Saba a baha di 131 den 2019 na 62 den 2020, i a oumentá den 2021 un tiki atrobe
ku 69.


text:
The content originally appeared on: Diario
Minister Dangui Oduber — * Turistanan a laga 300 miyon florin atras den economia di Aruba
ORANJESTAD (AAN): Minister Dangui Oduber ta mustra cu turismo ta recuperando y ta mustra di ta yegando nivelnan di aña 2019 y te hasta manera tabata e caso den luna di april 2022, Aruba su turismo a surpasa cifranan registra na april 2019.
Manera ta conoci aña 2019 tabata e mihor aña den historia di nos turismo. Tur e indicadornan di turismo a confirma esaki.
Aruba a demostra un resiliencia enorme y despues di temponan dificil pa nos turismo, nos ta experenciando un bon recuperacion. Aña 2022 a habri cu e variante di omicron cu a duna nos un set back den nos recuperacion pero e lunanan februari y maart tabata lunanan hopi exitoso pa nos turismo.
Ta importante pa remarca cu Aruba, segun un estudio haci pa IMF ta e di dos pais den henter mundo cu mas a wordo afecta pa e pandemia. Den mesun rosea nos tin cu bisa cu Aruba ta e di 2 pais na mundo cu a recupera su turismo mas lihe. Esaki ta demostra nos forza, nos resiliencia y nos perseverancia pa recupera nos turismo.
Den luna di april 2022 tur e indicadornan di turismo ta señala un recuperacion fuerte. E cantidad di bishitante cu ta keda Aruba (stayover) den april 2022 a recupera cu 108% den comparacion cu april 2019.
E revenue per available room (REVPAR) di hotelnan pa april 2022 a aumenta cu 9.1% den comparacion april 2019. E REVPAR den april 2022 tabata $259.52. Tambe e average daily rate (ADR) den april 2022 a crece cu 12.2% den comparacion cu april 2019. E ADR pa luna di april 2022 tabata $323.04.
Un di e indicadornan di mas importante pa midi e exito y calidad di nos turismo ta e tourism receipt. Esaki ta e cantidad di placa cu un turista ta laga atras den nos economia y ta wordo midi pa Banco Central Di Aruba.
Den luna di januari 2022, apesar cu tabata tin e variante omicron y no obstante e hecho cu nos turismo a sufri un caida drastico toch e tourism receipt a recupera cu 80% den comparacion cu januari 2019 cual sigur tabata remarcabel. E tourism receipt a conoce un recuperacion di 132% den maart 2022 den comparacion cu maart 2019.
Cu esaki maart 2022 ya caba a surpasa e nivel di maart 2019. Den luna di maart 2022 turistanan a laga 360 miyon florin atras den nos economia. Esaki ta sigur e nivel di mas halto pa e ultimo añanan. Luna di april 2022 sigur pa hopi ta wordo considera un bon luna tambe pa nos turismo y economia. E tourism receipt pa luna di april 2022 tambe a yega un 117% den comparacion cu april 2019. Asina aki den april 2022 turistanan a laga 300 miyon florin atras den nos economia.
Banco central a proyecta cu e ‘tourism receipt’ lo bay recupera 100% pa aña 2022 cual sigur tawata un bon noticia pa nos economia. Awe nos tin e cifra unda por mustra cu e tourism receipt pa e prome kwartaal di aña 2022 den comparacion cu aña 2019 a recupera na un 104%.
Minister Oduber kier a gradici ministerio di turismo, ATA, APA, AAA, AHATA , ATSA y tambe Aruba Vacation Rental Professionals pa tur e esfuerzonan cu ta wordo haci pa percura pa nos turismo sigui recupera y yega bek y surpasa nivelnan di aña 2019.
Turismo ta nos forza y ta keda e driver principal di nos economia.


text:
KRALENDIJK – Boneiru a pèrdè un persona hopi balioso kende a hasi hopi pa e isla di Boneiru, komo arkitekto, divisor di konstrukshon pa entre otro gobièrnu.
Norman ta bon konosí. Palu Djo of Palito ta e forma ku e ta ekspresá yamando kualke persona den komunidat, ku a bira un kek. No ta su beinam, sino e manera ku e ta yama mayoria hende i nan ta kontest’é loke e yama nan. Palu Djo òf Palito ta kisas mas kustumbrá.
Periodista di LiveFM; Fittipaldi Pietersz konosé Palito hopi aña. “Mi tabata traha den konstrukshon momentu mi a kaba skol i Palu Djo tabata kontrolá pa gobièrnu si e trabou ta korekto. El a presentá serka nos e tempu aya den bario republiek i tabatin un persona yu di Kòrsou ku tabata traha huntu ku nos. Semper nos a yam’é ‘Kòrsou’, i su nòmber mes ta Richmar. Palu Djo a hasi su tarea i na final semper e tin algu prèt pa bisa. El a bisa Kòrsou, wak pa bo no bai kana keiru riba waf. Kòrsou a puntr’é sorprendí, dikon. Palu Djo a kontesta, Si bo bai kana i kai na awa, bo no ta keda riba awa. Bo tin muchu oro na bo kurpa. Nos a hari un mundu. Bèrdat Kòrsou tabata yen di oro na su kurpa, Pietersz a konta. “Skirbiendo mi mester a hari un bia mas.”
Palito of Palu Djo
“Un persona hopi konosí den komunidat, amabel i gusta kombersá, sabí i korekto. Tur kos momentu e ta kontrolá riba trabou, e ta eksihí pa kosnan ta korekto pa por kontinuá. Asina mi konosé i tur hende tabatin rèspèt pe. Hopi kaminda mi ta tende nan komentá, mester traha korekto, pasobra si Palu Djo yega e kos no ta bon, e ta stòp e trabou. E no tabata un persona ferfelu. Si algu no ta bon e ta konsehábo kon pa drech’é, ”Pietersz a konta. “Ami a sera amistat ku Palu Djo of Palito den e mundu di paseo ku motosaikel organisá pa Orlando ‘Lando’ Francisca. Nan ta bon amigu i hopi aña Palito tabata hopi serka di Lando relashoná ku e paseo di motosaikel. El a kore hopi aña ku su Harley Davidson kolo blou. Di e forma aya nos tabata topa na hopi okashon, i despues den mi trabou komo prensa. Un persona semper alegre i sosial ku tur hende. Manera Pader Alphonsus Baak a menshoná durante Santu Sakrifisio di misa fin di siman, Norman a drumi trankil na kas, sin prekupashon i sera wowo. Forsa na famia spesialmente su yu ‘Boeli’, kende semper nan tabata huntu. Awor for di den shelu e lo manda bendishon pa e yu i kompañ’é spiritualmente,” Pietersz a finalisá ku hopi emoshon skirbiendo. Entiero ta tuma lugá fin di siman na parokia San Bernardo na Playa.
Riba potrèt Palu Djo ku su Harley Davidson durante Paseo ku motosaikel ‘Dia di Boneiru 2011’.


text:
Division Honor
Entrenador di Britannia Juan Valdez ta conta nos di con e campeonato 2018-2019 a bai pa nan.
More in Division Honor
-
Dakota ta corona campeon di Division Honor, ganando RCA den un final pa prome biaha desde 1983
Antesala di e final Dakota ta campeon un biaha mas, nan di 17 titulo,...
-
Playoff final di Division Honor 2021-2022 a yega, Dakota ta enfrenta RCA p’e titulo
Un final Clasico E gran final di Aruba su futbol alfin a yega, y...
-
Dakota y La Fama ta pika dilanti y ta ‘un-dos’ riba tabla di playoffs – resumen y antesala
Despues di dos fecha di Playoffs 2022, Dakota ta keda invicto cu dos victoria...
-
Playoffs Division Honor 2022 a cuminsa – ken ta favorito pa bai final?
Playoff di Division Honor a cuminsa cu dos partido den e prome rond di...


text:
Sanikolas huntu ku su pietnan di arko iris lo yega Kòrsou dia 19 di novèmber awor !
Sanikolas huntu ku su pietnan di arko iris lo yega Kòrsou dia 19 di novèmber awor !
Manera ya a bira un tradishon akí na Kòrsou, tur aña Sanikolas ta drenta haf di Kòrsou ku un kantidat di piet pa di forma ofisial habri e temporada di selebrashon di nos muchanan.
Fundashon Pa Nos Muchanan e aña aki un biaha mas den estrecho koperashon ku Hucor Nv ku su restorant nan KFC, Subway i Pizza Hut, Maduro & Curiels Bank i Lito, Cpa/Ktk, Tele Curacao, Refineria Isla, Fria, Curoil, Aqualectra, Sambil, Kvk, Auto City, Ennia, Curacao Food Trade ku nan produktonan Kellogs, Pringles i Tang, The Trader, Bab, Selikor, WTC, Fraal Import & Export, Lovers, Fundashon Lus I Speransa, Lions Club, Stichting Johannes Bosco, EM City Hotel, PWC, Mangusa supermarket, Dani’s Fruit Centre I Lucky Cosmetic, FDDK, Marchena Hardware i kuerpo polisial ku masha plaser a bin ta prepará e yegada aki mirando e kantidat di hende, spesialmente nos muchanan, na Kòrsou ku tur aña di nobo ta disfrutá di e fiesta akí.
Pa FPNM e fiesta di Sanikolas ta un fiesta di goso pa nos muchanan. E fiesta aki ta un fiesta ku nos por usa masha bon den edukshon di nos muchanan. Kaminda muchanan ku bon prestashon, muchanan ku ta hasi esfuersonan positivo ta keda premia i esnan ku tabata menos positivo ta hala nan atenshon pa otro aña hasié miho pa nan tambe keda premia den temporada di Sanikolas. Nos pietnan ta prepará pa laga e muchanan gosa ku nan kanto, baile, akrobasia i tur nan otro kos prètnan.
For di aña 2013 nos pietnan a pasa den un eksperensia masha bunita. Biniendo riba barku nan a pasa den un arko iris i algun a piki e kolonan i keda ku esakinan. Esei ta nifiká ku tin piet di tur koló.
Nos ta sumamente kontentu ku e fiesta aki ta posibel danki na koperashon di masha hopi spònser ku ta kere ku nos muchanan meresé di por disfrutá di e fiesta aki.
Nos di FPNM ta sumamente orguyoso di tabata e promé nan ku a dal un stap pa trese kambio den e fiesta akí. Awor Hulanda tambe a sigui ku e konsepto aki ku pietnan di diferente kolo i tambe “schoorsteen piet”.
Nos ta sumamente kontentu ku e fiesta aki ta posibel danki na koperashon di masha hopi spònser ku ta kere ku nos muchanan meresé di por disfrutá di e fiesta aki.
P’esei tur mucha di Kòrsou huntu ku nan mayornan ta invitá pa tei dia 19 di novèmber próksimo na tur e diferente sitionan ku Sanikolas ta bishitá e aña aki. For di 9or tur kos ta kuminsá riba Plasa Brion ku kanto i baile i musiká. Despues lo tin un tremendo show ku Sanikolas i su Pietnan a prepará. Pa 11or lo tin un parada ku ta krusa brùg bai Punda. Mientras ku e agrupashon musikal formá pa hóbenan Hype lo sigui ku ambiente riba Plasa Brion. 1or di mèrida KFC lo risibí Sanikolas i lo tin oportunidat pa saka potrèt ku Sanikolas tambe. Mitar di 4 Sanikolas lo tin otro dushi show den parke Tropikal. MCB Rooi Catootje, kamida e aktividat Auto, kas i mas ta tuma lugá, tambe lo risibí Sanikolas i su pietnan for di mitar di 5. I por último lo tin un tremendo show e aña akí atrobe den sentro komersial Sambil pa 6or di atardi.
FPNM ta invitá chikí i grandi pa bin disfrutá e aña aki tambe di Yegada di Sanikolas 2016.


text:
Bashar al-Assad
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Bashar Hafez al-Assad, na árabe بشار حافظ الأسد (n. 11 di september 1965 na Damasco) ta un politiko sirio i e aktual presidente di Siria.
Na inisio al-Assad a wordu mira pa e komunidat nashonal i internashonal komo potensial reformado, sinembargo e ekspektativa aki a kambia ora ela ordena un represhon i serko militar kontra manifestantenan pro-rebelde pa medio di un guera civil. E grandi parti di e oposishon domestiko ‘sunita’ na Siria, e Estadonan Uni di Merka, Canada, e Union Oropeo i e estadonan miembro di Liga árabe a pidi e renunsia di al-Assad di su presidensia. E ta pertenese na e grupo minoritario shiita 'alauita’ i su gobierno a wordu deskribi komo laiko.


text: Diahuebs atardi a drenta informe di cu un auto lo a alcansa un persona na Shiribana, mesora a dirigi varios unidad na e sitio. Na yegada di patruya na e sitio a bin compronde cu aki un persona lo a core ceusa caya dilanti auto sin tene cuenta cu trafico pa bay otro banda y bringa cu un otro persona. Segun un automobilista a declara aki elo a para su auto y purba para e pelea pero aki tambe a ricibi menasa y a yama polis. Segun un testigo aki 3 persona lo a agredi un otro despues i un desacuerdo. Polis a tuma datos di e incidente y a nota nombernan di esnan cu lo a comete e maltrator como tambe destruccion den e cas na Shiribana. Unidadnan di K9-Unit atento riba caya a encontra un di e sospechosonan femenino cu lo tabata envolvi den e maltrato y a pare y tuma su declarashon prome cu a lage bay su caminda ya cu na e momento ey no tabata tini un keho contra di dje pa e maltrato. Agente di K9 Unit a haya di compronde for di e dama cu e lo a bay purba para e conflicto cu tabata tini pa placa di huur y droga pero ningun ora a bringa. Polis tini e caso aki bou investigacion pa asina saka afo kiko exactamente a pasa na e cas na Shiribana unda cu paden tabata tin basta cos destrui. E persona cu a ricibi maltrato a keda di bay recherche pa entrega keho contra su agressornan.


text:
Austria
Austria (na alemán: Österreich), ofisialmente Republika di Austria, ta un republika federal i un pais sin frontera maritimo ku tin 8.5 mion habitante i ta keda den Oropa Sentral. Na frontera parti nort ta keda Hungria i Czechia, na parti ost Hungria i Slovakia, na parti sur Slovenia i Italia i na parti west Suisa i Lichtenstein. E teritorio ta kubri 83.879 meter kuadrá i e país tin un klima alpino. E tereno di Austria ta montañoso, kedando den Alpen; solamente 32% di e país ta keda bou di 500 meter (1.640 pia), i e punto di mas haltu ta 3.798 meter (12.461 pia). Gran parti di e poblashon ta papia e dialekto lokal alemán Bavariano komo idioma nativo i e aleman austriako den su forma standart ta e idioma ofisial di e país. Otro idiomanan rekonosi ta inklui húngaro, Burgenland kroata i sloveno.
Origen di e Austria moderno ta data bek for di tempu di e dinastia Habsburgiano na momentu ku gran parti di e país tabata forma parti di e Imperio Romano Germánico Sagrado. For di komienso di e Reforma, mayoria prinsesa nort germano, representando e autoridat di e Emperor, tabata uza Protestantismo komo un bandera di rebelion. Despues di e Guera di Trinta Aña, e influensa di Reino di Suesia i e Reino Franses, e desaroyo di e Reino di Prusia i e invashonnan di Napoleon tur a redusi e mando di e Emperor den nort di Alemania. pero den Sur i den e area nan no Germano di e Emperio, e Emperor i e Katolisismo a mantene nan kontròl. Durante di siglo 17 i 18, Austria a mantene su puesto komo un di e paísnan mas poderoso den Oropa anto komo kontesta riba e koronashon di Napoleon komo Emperor di Fransia, e Imperio Austriako a keda proklamá ofisialmente na aña 1804. Despues di e derota di Napoleon, Prusia a bira Austria su kompetitor mayó pa e mando di Alemania. Austria su derota na man di Prusia den e Bataya di Königgrätz, durante di e Guera Austro-Prusiano di 1886, a habri kaminda pa Prusia afirma dominio riba sobrá di Alemania. Na aña 1867, e imperio a reforma, kreando Austria-Hungria. Despues di e derota di Fransia na 1870 den e Guera Franco-Prusiano, Austria a keda afo for di ekskluí for di e dormashon di e Imperio Germano nobo, aunke ku den e dekadanan ku a sigui den su politika i den su politika eksterior, ela kana huntu ku esun di e Emperio bou di kontrol prusiano. Durante di e Krisis di Juli 1914 despues di e asesinato di Franz Ferdinand di Austria, Alemania a guia Austria den emiti e ultimatum pa Serbia kual a kulmina den e Promé Guera Mundial.
Despues di e kaida di e Imperio Habsburg (Austro-Hungria) na aña 1918 na fin di e Promé Guera Mundial, Austria a adopta i uza e nòmber di e Republika Germano-Austriako (Deutschösterreich, despues Österreich) den un atempto pa forma union ku Alemania, pero esaki tabata prohibi dor di e Tratado di Saint-Germain-en-Laye (1919). E Promé Republika Austriako a keda establesé na 1919. Despues di e Anschluss na 1938, Austria a keda okupá i aneksá pa Nazi Alemania. Esaki a dura te na fin di e Di Dos Guera Mundial na 1945, despues di kua Alemania a keda okupa pa e Aliadonan i Austria su konstitushon demokratiko di anterior a keda re-establesé. Na 1955, den e Tratado di Estado austriako a re-establesé Austria komo un estado soberano, poniendo un fin na e okupashon. Den e mesun aña, e parlamento austriako a krea e Deklarashon di Neutralidat, kual a deklara ku e Di Dos Republika Austriako lo bira neutral permanente.
Awendia, Austria ta un demokrasia representativo parlamentario ku ta konsistí di nuebe stat federal. E kapital i e suidat di mas grandi, ku un poblashon di mas ku 1.7 mion, ta Viena. Austria ta un di e paísnan mas riku na mundu, ku un ku un PIB per kapita di $52.216 (2014). E país a desaroyá un nivel di bida haltu i den 2014 a ser klasifiká na di 21 lugá pa su Human Development Index. Austria ta un miembro di Nashonnan Uni for di 1995, a bira miembro di Union Oropeo na 1995 i ta fundadó di OECD. Tambe Austria a firma e Akuerdo di Schengen na 1995 i a adoptá e moneda oropeo, Euro, na 1999.
Divishonan AdministrativoEditá
Austria ta subdividi na nuebe estado (Bundesländer na alemán):
- Fonte: Statistik Austria (Poblashon,[2] Area[3])
- (a) Viena ta dividi na distritonan
- (b) E kodigo ISO 3166-2:AT, siguiendo e ordenashon alfabetiko na alemán.


text:
Resultadonan di Beisbòl Profeshonal Hapones Nippon ayera:
- Yokohama DeNA Baystars a derota Tokyo Yakult Swallows ku skor di 10-1
Wladimir Balentien a konektá 1 hit den 4 turno na bate. Wladimir tin un promedio di .279. Tokyo Yakult Swallows ta na ultimo lugá den e Liga Sentral ku 15 wega i mei tras di Yomiuri Giants
- Hokkaido Nippon-Ham Fighters a gana Rakuten Golden Eagles ku skor di 7-3
Andruw Jones a konektá 2 hit den 4 turno na bate ku 1 kareda empuha. Andruw tin un promedio di .217. Rakuten Golden Eagles tambe ta na ultimo den Liga Pasífiko ku 16 wega i mei tras di SoftBank Hawks
Resultadonan di Beisbòl Liga Grandi di ayera:
- Toronto Blue Jays a derota New York Yankees ku skor di 5-4
- Washington Nationals a gana Cincinnati Reds ku skor di 4-2
- Arizona Diamondbacks a pèrdè di Philadelphia Phillies ku skor di 4-2
Didi Gregorius no a konektá hit den 3 turno na bate. Didi tin un promedio di .231
- Boston Red Sox a derota Tampa Bay Rays ku skor di 3-2
- Chicago White Sox a pèrdè di Minnesota Twins ku skor di 4-3
- Cleveland Indians a derota Kansas City Royals ku skor di 10-3
- Miami Marlins a gana Houston Astros ku skor di 4-2
- New York Mets a derota Milwaukee Brewers ku skor di 2-0
- St. Louis Cardinals a gana Chicago Cubs ku skor di 1-0
- Detroit Tigers a pèrdè di Los Angeles Angels ku skor di 2-1
- Baltimore Orioles a derota Seattle Mariners ku skor di 3-2 den 10 entrada
Jonathan Schoop a konektá 2 hit den 3 turno na bate ku 1 base por bola i 1 kareda empuha. Jonathan tin un promedio di .216
- Pittsburgh Pirates a gana Colorado Rockies ku skor di 7-5
- San Diego Padres a perde di Atlanta Braves ku skor di 8-3
Andrelton Simmons a konektá 1 hit den 4 turno na bate ku 1 kareda empuha i otro anotá. Andrelton tin un promedio di .255
- Oakland Athletics a derota Texas Rangers ku skor di 9-3
- Los Angeles Dodgers a gana San Francisco Giants ku skor di 4-3
Kenley Jansen a salba su di 30 partido di temporada, pichando 1 entrada kompletu i ponchando tur 2 batido ku e la enfrentá. Kenley tin un efektividat di 3.24
Partidónan di Liga Grandi pa awe:
- San Diego Padres kontra Atlanta Braves
- Arizona Diamondbacks kontra Cincinnati Reds
- Milwaukee Brewers kontra Tampa Bay Rays
- Philadelphia Phillies kontra New York Mets
- Toronto Blue Jays kontra Boston Red Sox
- Washington Nationals kontra Miami Marlins
- Colorado Rockies kontra Chicago Cubs
- New York Yankees kontra Texas Rangers
- Oakland Athletics kontra Houston Astros
- Pittsburgh Pirates kontra San Francisco Giants
Breve:
Liga Menor Dòbel A
- Curt Smith a konektá 11 hit den 4 turno na bate ku 1 base por bola pa Springfield Cardinals. Curt tin un promedio di .278
- Hainley Statia no a konektá hit den 4 turno na bate pa Huntsville Stars. Hainley tin un promedio di .282
- Sharlon Schoop no a konektá hit den 3 turno na bate ku 1 kareda empuha pa Bowie Baysox. Sharlon tin un promedio di .229
Liga Menor Klase A
- Chris Garia no a konektá hit den 4 turno na bate pa Myrtle Beach Pelicans. Chris tin un promedio di .282
- Juremi Profar a konektá 2 hit den 4 turno na bate ku 1 kareda anotá i otro empuha pa Spokane Indians. Juremi tin un promedio di .267


text:
E reunionnan extenso na unda cu pa e di prome biaha Premier di Aruba, señora Evelyn Wever-Croes, Premier di Corsou, señor Gilmar Pisas, Premier di Sint Maarten, señora Silveria Jacobs y Secretario di Estado di Reino señora Alexandra Van Huffelen tawata hunto presente na Aruba, a termina cu un conferencia di prensa na unda cu prensa di e 4 paisnan den Reino por a dirigi nan preguntanan na e premiernan y na Secretario di Estado di Reino.
Ya for di diasabra 18 di juni e reunionnan a cuminsa na unda cu Premier di Aruba y Minister di Finansa y delegacion a reuni cu Secretario di Estado di Reino van Huffelen y su delegacion. Diadomingo 19 di juni anochi, e reunionnan a continua cu Premiernan di Corsou y Sint Maarten tambe hunto cu nan delegacionnan. Y dialuna henter dia e reunionnan a continua sigui pa un conferencia di prensa en conhunto. Premiernan di Aruba, Corsou y Sint Maarten a expresa cu nan ta satisfecho con e reunionnan cu secretario di Estado van Huffelen a bay. Secretario di Estado tambe a expresa di ta contento con e reunionnan na e nivel aki a tuma luga.
Na final di e conferencia, Prome Minister Evelyn Wever-Croes a gradici Coleganan Premier di Corsou y Sint Maarten y Secretario di Estado di Reino pa nan presencia y cooperacion den e reunionnan hopi positivo tras di lomba na unda a tuma luga dialogonan hopi constructivo. Tambe Prome Minister a gradici Ministernan presente di e diferente gabinetenan como tambe e delegacionnan y tur esnan cu a haci e reunionnan posibel.
Prome Minister a enfatisa cu Gobierno di Aruba su meta ta pa sali for di e crisis aki mas lihe posibel y sigur mas fuerte y mas resiliente y ta trahando duro tambe pa logra esaki pasobra esaki ta e compromiso cu e pueblo di Aruba.
“Aruba ta comprometi pa haci e reformanan cu nos a compromete nos mes pa haci. No tin duda cu Covid a dal nos hopi duro pa e motibo aki tambe nos ta reconoce y nos ta gradicido pa e ayudo cu nos a haya di Hulanda y for di awo en adelante nos ta compremeti pa percura pa haci miho posibel pa reforma pa asina Aruba por sali mas fuerte y mas resiliente y asina garantisa progreso y bienestar pa tur ciudadano di nos pais”, Prome Minister Evelyn Wever-Croes a expresa.


text:
RESULTADO BEVEKO BRIGHT BASEBALL (BASEBALL LIGA 40 PLUS)
Resultado BEVEKO BRIGHT BASEBALL weekend 24 i 25. I e stadning te ku 25 di yuli.
Resultado LIGA 50
SIGUI HUNGA TA GANA RAIDERS 11 PA 8.
Pitcher Ganado a resulta R. Anderson; miho na bate pa Sigui Hunga ta Bryan Esclodina di 2-2 I G. Zimmerman di 3-3
Pitcher perdedo ta F. Piter. Miho na bate pa Jandoret Raiders : D. Gustina, G. Zimmerman, R. Castillo, D. Clara tur di 2-2 I Jeffrey Martina di 1-1
Resultado LIGA 40
JANDORET RAIDERS TA GANA YESTERDAY 7 PA 2
Pitcher Ganado Clifton Yzijk. Miho na bate pa Jandoret ; Charlton “Willy” Van Thijs di 2-2
Pitcher perdedo ta Carl Jurrjens I miho na bate pa Yesterday ta Alexander Martina 3-3
QUALITY STARS TA GANA MARLINS 11 PA 8
Pitcher Ganado ta Hayzem Martina. Miho na bate pa Quality Stars Jurgen Susana I Rudolf Latina tur dos a bati di 1-1.
Pitcher perdedo ta Juan Carlos Valera. Miho bate pa Marlins ta Wilkin Martinez di 1-1
STA MARIA PIRATES TA GANA MARCHENA 11 PA 0.
Pitcher Ganado ta Raymond Soerka. Miho na bate pa Sta. Maria ta Ramiro Balentina 3-2 I ku 1 honron konekta.
Pitcher perdedo ta Wendell Elizabeth I miho na bate pa Marchena ta Jeffrey Thompson di 1-1
ISLA CRACKERS TA GANA OTRABANDA 14 PA 4
Pitcher Ganado ta Jursiegh Leito I miho bate pa Isla ta Roderick Eustachia di 2-2 I Jefferdion Polonius di 2-2
Pitcher perdedo ta Gilbert Bernadina I miho na bate Gilbert Bernadina di 1-1
STA ROSA MEMORIES TA GANA AZUCAR 18 PA 2
Pitcher Ganado ta Edmond “Momom” Martina I miho na bate pa Sta Rosa ta Shendy Cras di 4-4
Pitcher perdedo ta Edmiro Chirino I miho na bate pa Azucar ta Jeniffer Mook di 2-2
THE BROTHERS TA GANA BULLDOGS 6 PA 5
Pitcher Ganado ta Wendell van het Kruis I miho na bate pa The Brothers ta Aldrin Paesch I Rignaldo Giterson, tur dos a bati di 1-1
Pitcher perdedo ta Bryan Kook I miho na bate ta Ruegene Martis di 1-1
Standing Liga 40 BEVEKO BRIGHT BASEBALL
WG WP
ISLA CRACKERS 5 0
JANDORET RAI 5 0
STA MARIA PIRATES 4 0
QUALITY STARS 4 1
STA ROSA MEMORIES 3 1
BULLDOGS 3 2
AZUCAR 2 3
VOSAMA 1 3
MARLINS 1 4
THE BROTHERS 1 4
VETERANOS OTRABANDA 1 4
MARCHENA STARS 0 4
YESTERDAY 0 4


text:
Aruba Excellence Foundation (A.E.F.) tin e honor di anuncia un MOU cu Educampus, e recien lansa plataforma di educacion personalisa pa menor, por medio di ‘online home schooling’.
E colaboracion a inicia na inicio di 2021 caminda cu Educampus a expresa un interes pa e studiantenan di Educampus sigui e programa di certificacion A.C.P.
Despues di varios reunion a logra concretisa con e studiantenan di Educampus lo sigui A.C.P. como un di e ‘electives’ di nan portfolio di educacion personalisa. Pa A.E.F. no tabata mucho dificil pa adapta e material pa e obhetivo aki, ja cu tin material caba cu ta wordo usa durante e A.C.P. Kids Camp ‘Turista riba mi isla’ pa e mesun grupo di edad. Ademas, tampoco tabata dificil pa adapta e material aki pa por facilita ‘online’ via Zoom, ja cu desde cu e pandemia di COVID-19 a start na Aruba, A.E.F. mesora a ahusta su programa di A.C.P. pa por ofrece esaki ‘online’ via e Plataforma Zoom.
Pa cu e MOU aki, den prome instante lo focus ariba muchanan di 8 – 12 aña. A start cu un programa piloto den Augustus cu un asercamento similar cu e A.C.P. Kids Camp ‘Turista riba mi isla’, combinando lectura di A.C.P. online hunto cu diferente field trip educativo.
En total e curso di A.C.P. tin 6 sesion online, despues di cada sesion tin un field trip. E lecturanan online ta wordo facilita pa e facilitators di A.E.F. E field trips ta wordo coordina entre e team di A.E.F. y Educampus, usando entre otro e contactonan di A.E.F. pa loke ta trata guia, presentacion y splicacion di experto durante e field trips.
Pa duna un idea di e programa, ora cu ta trata e presentacion di 360˚ virtual island tour, e siguiente siman lo combina esaki cu bishita na algun di e sitionan cu a wordo presencia den e virtual tour, y den forma di speurtocht e studiantenan lo compila mas informacion di diferente ‘landmarks’ importante na Aruba.
Durante e topico ‘Aruba su Hende y Zjeito’ lo combina esaki cu un field trip estilo ‘deep dive’ di e mesun topico en colaboracion cu Museo Archeologico.
Den e modulo di ‘Aruba su Naturalesa y Sostenebilidad’ lo haci un ‘deep dive’ di nos naturalesa en colaboracion cu Fundacion Parke Nacional Aruba.
Pa e topico di ‘Aruba su Turismo y Servicio Excelente cu Zjeito’, e studiantenan lo ricibi un rondleiding na Casa Del Mar pa entre otro experencia kiko ta come y bebe den e ‘operations’ di un hotel, haya splicacion tocante tur cos cu e hotel ta ofrece e bishitantenan den ambos ‘front of the house’ y ‘back of the house’ comprometiendo nan mes pa brinda servicio excelente cu Zjeito na nos bishitantenan.
Como culminacion di e programa, cada studiante tin cu crea un presentacion tocante con nan lo promove Aruba como un destinacion turistico na otro hoben di nan mesun edad cu ta biba den exterior.
En total ta trata di 10 sesion cu ta contene presentacion y combinacion di field trip educativo. Di e forma aki na un edad hoben e muchanan por siña e importancia di turismo pa Aruba, haya conocemento corecto y mas amplio di Aruba. Ademas, e programa ta contribui na yuda preserva nos herencia cultural, engrandese e sentimiento di orguyo pa nos isla, creando mini embahadornan cu zjeito di Aruba.
Meta ta pa cada aña escolar nobo di Educampus, e A.C.P. wordo ofreci como ‘mandatory elective’ (verplicht vak) na e studiantenan. E elective aki lo tin e number di ‘Aruba Heritage Series’.
Aruba Excellence Foundation ta gradici Fundacion Parke Nacional Aruba, Museo Archeologico di Aruba, Casa Del Mar y demas personanan cu tambe a contribui cu desaroyo di e programa aki.
Aruba Excellence Foundation a wordo institui door di Aruba Tourism Authority na juni 2018 y ta e fundacion encarga pa entre otro ehecuta e Aruba Certification Program (A.C.P.) como tambe e programa di Happy Information Officers (H.I.O.). Meta principal di e fundacion ta pa sigui desaroya y implementa A.C.P. y H.I.O. como tambe otro programanan specialmente diseña pa certifica personanan cu ta traha den sector di servicio y hospitalidad, p’asina percura cu e nivel di servicio excelente di Aruba ya bon conoci, por keda riba un nivel halto.


text:
JAMAICA – E Union di Futbòl Karibense, mihó konosí komo CFU a anunsiá ku nan a hasi algun kambio den e fechanan di e CFU Men’s Caribbean Cup Tournament. E kambio den e fechanan a bin despues di petishon di por lo ménos tres di e asosiashonnan di futbòl partisipante.
Ku e kambio e paisnan ku ta den Grupo A, kual ta Cuba, French Guiana, Kòrsou i Trinidat i Tobago lo kuminsá hunga dia 11 di novèmber próksimo i lo tin nan di dos i di tres partido riba 13 i 15 di novèmber respektivamente.
Ekiponan den Grupo B, kual ta; Antigua & Barbuda, Haiti, Jamaica i Martinique lo kuminsá nan partidonan dia 12 di novèmber.
Skema nobo di partido den Grupo A:


text:
Página Prinsipal
Bonbiní na Wikipedia
E ensiklopedia liber!
Tur hende por yuda konstruí e promé ensiklopedia na Papiamentu.
E Wikipedia na papiamentu a habri na aña 2006 i awor tin 2,531 artíkulo.
Wikipedia ta un proyekto kolaborativo ku un komunidat mundial. E tin e meta pa traha un ensiklopedia, den tur idioma, riba internet.
E proyekto aki ta habri, esei ta nifiká ku tur hende por kopera òf editá artíkulo na e proyekto aki. Awor aki ta buska hende ku den nan tempu liber por traha artíkulo i asina kontribuí na e Wikipedia na Papiamentu. Tambe bo por tradusí un artíkulo for di un otro idioma pa e Wikipedia na Papiamentu.
E Wikipedia na Papiamentu ta ofisial for di 26 di mart 2006.
Wikipedia ta un proyekto komunitario ku un sosiedat internashonal. E tin e meta pa ehekutá un ensiklopedia, multilingual riba internèt.
E proyekto akí ta públiko, esei ta nifiká ku tur persona por kontribuí na e proyekto akí. Aktualmente ta ser buská hende ku den nan tempu liber por traha artíkulo i asina kontribuí na e Wikipedia na papiamentu. Tambe por tradusí artíkulo for di un otro idioma den wikipedia na papiamentu.
E Wikipedia na papiamentu ta ofisial desde 26 di mart 2006.
Preguntanan hasi frekuentemente
Di tur un tiki
Miembronan
Hasi pregunta na:
Kategorianan popular
Artikulo di Aktualidat
Bo tabata sa ku...
- ...planeta Tera por pas 63 biaha den planeta Uranus?
- ... ántes damanan di Egipto tabata hasi uso di extension den nan kabei?
- ...ántes porta di frishidèr por a habri di pafó so i a kambia esaki pasó muchanan tabata keda será paden ora nan tabata hunga tapa kara i sofoká?
- ...ántes hungamentu di sam tabata un forma di spar hopi plaka praktiká pa hende pober haña plaka será pa hasi kos pendiente, p.e., ora un yu ta risibí i/òf pa mantenshon di kas?
- ... e palabra 'ok' ta un abreviashon skondí pa 'ol korrect <= all correct'?
- ...trahadó riba trùk di sushi, kunukero, bartènder i taksista tin mas chèns di muri riba trabou ku un polis?
- Kòrsou tin 1 hungadó den liga mayor pa kada 21.000 habitante. Kompará ku Repúblika Dominikano (1 pa kada 125.000 habitante) i Merka (1 pa kada 503.000)
Artíkulo mas kompleto
Papiamentu òf Papiamento? No ta mes un kos. Ta un idioma ku dos ortografia (dos sistema di skibimentu: Papiamento di Aruba i Papiamentu di Kòrsou i Boneiru). Den Wikipedia nos mester kooperá! Si bo traha un artíkulo nobo, usa bo mes ortografia. Por fabor no kambia e ortografia di teksto eksistente. (For di kuminsamentu, e menú i kategoria di Wikipedia ta na papiamentu.)
Famia di proyektonan
Meta-Wiki · Wikitonary · Wikibooks · Wikinews · Wikiquote · Wikisource · Wikimedia Commons · Wikivoyage · Wikiversity · Wikispecies · Wikidata · MediaWiki
Bo por buska Wikipedia na otro idiomanan den Wikipedia portal.


text:
Pronóstiko di tempu pa Kòrsou i bisindario bálido te djaluna mainta 06:00 o.l., 14 di mart 2022.
Kompilá: djadumingu 13 di mart 2022, 05:00 o.l. (09:00 UTC).
Tempu: Por lo general parsialmente nublá ku chèns pa un áwaseru lokal durante oranan di mainta.
Temperatura máksimo lo alkansá 31ºC i temperatura mínimo 25ºC.
Solo ta sali 06:44 i ta baha 18:46 o.l.
Bientu: Generalmente for di ost i moderá; forsa 3 te 4 (12 te 30 km/ora, 7 te 16 nudo). Ráfaga, de bes en kuando basta fuerte forsa 5 (31 te 39 km/ora, 17 te 21 nudo).
Situashon general: Un oumento temporal di nubia riba nos region lo kondusí lokalmente na algu di áwaseru durante oranan di awe mainta. Despues di esaki, un tempu stabil lo dominá un bes mas ku lo kondusí na un tempu relativamente seku.
Kondishon di laman: Moderá ku altura di olanan entre 1 i 1.5 meter (3 i 5 pia). E olanan di mas haltu ta na kostanan nort i ost di Kòrsou, pero lo mengua gradualmente durante di mañan.
Fenómeno spesial: Ningun.
Perspektiva te djamars mainta: Parsialmente nublá ku chèns pa un áwaseru lokal.


text:
Detenshon pa falsifikashon.
KOMUNIKADO DI PRENSA 302 /2022
13 yüni 2022
Detenshon pa falsifikashon.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djadumingu 12 di yüni 2022 alrededor di 20.40’or, Sentral di Polis a risibí yamada di
departamentu di Imigrashon Hato ku lo mester tin 2 hòmber di nashonalidat Hatiano ku a
bini for di eksterior ku pasport falsu. Mesora a dirigí un unidat polisial na aeropuerto Hato.
Na aeropuerto e unidat di polis a hasi detenshon di e 2 hòmbernan sospechoso kende ta
E.B. di 44 aña di edat i tambe C.D. di 37 aña di edat, ambos nase na Haiti.
Despues di nan detenshon, a presentá e dos sospechonan dilanti di un fiskal ouksiliar ku a
ordená nan enkarselamentu pendiente di mas investigashon.


text:
Ta conoci cu durante e ultimo temponan no tin mucho vacatura ta bin dilanti, pa e motibo aki Director sr. Ronny Irausquin di DPL (Departamento di Labor) ta contesta riba algun critica di persona cu ta bisa ta registra pero no ta haya ningun contesta.
E sistema di DPL ta tur diasabra nan ta update e lista di vacature cu nan haya den nan corant. Ora hende bay registra den e programa di DPL tin cu warda pa un doño di un trabou pone nan vacature di nan compania cerca DPL.
Sr. Irausquin ta bisa cu no ta algo cu nan mes ta pone riba corant zomaar, nos ta tende cu hende ta registra y no ta haya yamada of un contesta, pero situacion di no tin vacature ta haci’e dificil. “Ora hende solicita pa traha manera metselaar, pero e dunado di trabou tin vacature pa cleaner e ora, e ora e ta separa for di otro.”
E ta bisa cu actualmente no ta haya vacature di metselaar pero si di cleaner. Anto pa persona cu ta interesa den e parti di cleaner pero no ta haya un contesta, e ta bisa cu ta importante pa persona keda yama e compania y no keda warda pa DPL.
Sr. Irausquin ta bisa cu mester wak con ta bay evalua pa motibo cu si un persona yena informacion pa metselaar, e nomber no ta bay sali pa otro tipo di trabounan cu si por bin dilanti y e persona lo ta interesa.
Pa e motibo aki e ta enfatisa pa ora un persona yena e informacion, por yena e funcion cu e ta desea pero no mester ta specificamente un so, e por pidi mas via e website pa e persona por obtene un trabou mas lihe.
Un otro punto cu sr. Irausquin ta menciona ta cu persona tin keho (y comentario) di ora un trabou sali ta cu nan no kier traha anochi, of no ta un luga cu no ta di nan agrado, nan no kier traha weekend. Nan ta desea un trabou di 8am pa 4pm, orario di oficina of traha den gobierno.
Anto e comentario nan aki ta pone cu hende no ta bay e trabou pa motibo cu tin diferente shift. Tambe ta bisa cu nan no por haci e trabou cu e compania ta pidi p’e. Sin embargo e ta bisa cu e trabounan aki ta siña den e mesun area di trabou y con e ta cera den otro.
“Nos sa cu nos no ta perfecto pero ta berdad si cu nos ta yama hende pero nan no ta tuma e trabou. No tin mucho vacature, esnan cu mas ta bin dilanti ta cleaner. Por bisa si cu ta bay bin proyecto di construccion pero ban warda con esey ta bay pa anuncia.
Pa finalisa sr. Irausquin ta bisa cu proyecto cu bin dilanti, por lanta bek y pa nos mes comporta nos mes pa asina e situacion mehora y pa tene na cuenta cu e vacature cu drenta tur diasabra.


text:
Ehercito a tuma e poder di un golpe di estado na Myanmar, despues di a detene e lider civil di e pais, Aun San Suu Kyi y otro figura importante di e gobierno. Via un discurso, ehercito a anuncia cu a entrega e poder di comandante di hefe di forsa armada y declara estado di emergencia nacional pa un aña.
E lider, Suu Kyi y varios minister di estado ta deteni na e capital, Naypyidaw, segun vocero di gobernante di liga nacional pa democracia. Varios luan despues di e tension entre gobierno civil y poder di ehercito, conoci manera Tatmadaw, pa supesto iregularidad electoral.
E dos organismo a purba comparti e poder di eleccion 2015, e prome votacion habri impugna na Myanmar for di e fin di e regimen militar. E relacion di poder comparti awo parce di stop despues di e golpe di estado.


text:
Archive for January 2019
January 30, 2019
E aña 2019 a ranca sali y probablemente nos tur a bay den un automatic pilot cu nos bida diario. Nunca ta laat pa revisa nos metanan pa e aña nobo y añadi algun metanan cu por yuda nos medio ambiente y naturalesa. Dicon no compromete na ‘Choose Zero’ plastic di un solo uzo? Na [...]
Read more >
January 30, 2019
Directie Natuur en Millieu a ricibi kehonan relaciona cu sushedad laga atras na baranca door di piscamento y otro usuarionan. Specialmente, pero no limita, na areanan di Malmok y Boca Catalina. Ta trata principalmente di sushedad cu ta consisti di plastic (liñanan di pisca y saconan di haas ) cu ta un menasa pa nos [...]
Read more >
January 29, 2019
Tin diferente sorto di bestia cu ta poliniza matanan y flornan. Entre nan ta e parhanan, barbuletnan, ratonan di anochi y tambe abeha. Abeha ta esun di mas importante. E ta contribui cu 80% di produccion di nos cumindanan den un manera directo of indirecto. Saliendo di e conocemento aki, Directie Natuur en Milieu (DNM) [...]
Read more >
Scroll To Top
January 29, 2019
Directie Natuur en Milieu ta gradici e organisacion TurtugAruba cu a tuma e iniciativa y haci’e un realidad cu awe na Baby Beach tin ubica 2 borchi informando e usuarionan di e laman cu turtuga ta presente. Ultimamente a tuma nota cu na Baby Beach ta yega turtuganan pa come e yerbe cu ta crece [...]
Read more >


text:
Bròmfits
Pèrmit pa kore bromfits
For di 16 aña bo tin mag di pidi un pèrmit pa kore bròmfits, skuter òf snòrfits.
Pa esaki bo tin ku:
- Paga retribushon (leges) $8,38 (na Ofisina di Registro Sivil);
- Inskribí pa èksamen di teoria (na Ofisina di Reibeweis).
Èksamen di práktika
Si bo pasa e èksamen di teoria ku éksito, bo mag hasi e prueba di kore ku un vehíkulo. Si e resultado ta positivo, mas pronto posibel bo ta haña bo pèrmit pa kore bròmfits.
18 aña bai ariba
Personanan di 18 aña bai ariba ku ya kaba ta den poseshon di un reibeweis bálido, no tin mester di un pèrmit pa por kore bròmfits, skuter òf snòrfits.


text:
Nosso Legado Kampion di Fair Play Cup 2017
Willemstad – Djawebs anochi 29 December 2017 a tuma luga e tremendo torneo anual di Fair Play Cup 2017 organisá pa e ekipo di C.V.V. Inter Willemstad na tereno di Willemstad na Kintjan.
Fair Play Cup
Ta trata aki di e torneo ku ta tuma lugá tur aña di nobo pa e sera aña ku partisipashon di e ekipo di kas di promé divishon kual ta Inter Willemstad, e ekipo forma pa varios ex Inter Willemstad konhuntamente ku varios yu di Kòrsòu ku ta hunga na Hulanda, Nosso Legado kual ta e ekipo forma pa diferente pelotero profeshonal reforsá ku algun amigu futbolista, kual tabata e aktual kampion nan pa último 2 aña nan i tambe e aña aki a konta ku partisipashon di Trackfield United kual ta ekipo di atleta nan di atletitismo reforsá ku varios futbolista lokal. E torneo ta konta semper ku un bon asistensia públiko ku sigur ta disfruta i probecha di saka potrèt ku e deportista nan.
Inter Willemstad
E ekipo di Inter Willemstad ta aktualmente na di 5 luga den e kampionato aktual di promé divishon. Ayera e ekipo a konta ku partisipashon di su miembro nan aktual, enkabesá pa Stallone Isenia, Marlon Andrea, Rayson Koeiman, Rudrick Pop, Vailyson Lake, Maximiliano Krijger i tambe William Plaate. Por a tuma nota si ku tabata falta algun hungador klave di e ekipo ku no tabata presente ayera I òf a reforsá otro ekipo. Ta di remarka ku Inter Willemstad no a duna su mihó futbol.
Ex Inter Willemstad
E ekipo di Ex Inter Willemstad ta formá pa diferente futbolista ku a militá den ekipo di Inter Willemstad den pasado konhuntamente ku varios futbolista lokal militando den futbol den exterior. Ekipo a konta ku diferente Ex Inter Willemstad manera entre otro e portero Mike van de Sande, Demi Rosario, Geryon Alberto, Ramiro Griffith, Kevin van Velzen konhuntamente ku futbolista nan lokal den exterior manera Shuremy Filomena, Yannick Bekman, Isai Marselia, Quinton Christina i diferente otro futbolista nan lokal i internashonal. Apesar di no a train nunka huntu, por a mira basta bon futbòl di nan banda.
Nosso Legado
E ekipo di Nosso Legado ta forma pa diferente pelotero profeshonal reforsá ku algun amigu futbolista. E ekipo bou di guia di nan amigu director teknikó Glenmer Jansen, ta enkabesá pa pelotero nan Jurickson Profar, Jonathan Schoop, Andrelton Simmons, Kevin i Kirvin Moesquit i diferente pelotero nan lokal i internashonal, reforsa ku algun amigu futbolista manera e portero Pedro de Sousa, rumannan Koeiman, Joel Victoria i Ruensly Leuteria. E aña aki e ekipo no por a konta ku nan amigu nan futbolista Mirco Colina Jr. debí na leshon, ni tampoko Ashar Bernardus. Nosso Legado partisipando pa di 3 aña konsekutivo i ta titulá kampion pa di 3 biaha I e aña aki invikto. E públiko presente por a disfruta di un bon futbol di parti di Nosso Legado, unda tabatin basta hugada i toke nan bunita, kual algun a terminá na gol i otro nan lastimamente no a terminá na gol.
FC Trackfiel United
E ekipo di Trackfield United ta formá pa atleta nan di atletitismo reforsá ku varios futbolista lokal E ekipo ta enkabesá pa rumannan Terrence i Javier Agard i Churandy Martina i reforsá ku algun amigu futbolista manera entre otro, Ryadh Monte, Gamal Douglas, Pierre Bijl, Munier Asiedu, Rowendley Poppen, Dexter Cicilia, Samuel Matheus i Norman Hoyer. E ekipo no por a konta ku e atleta nan di atletismo debí na otro kompromiso. Apesar di por a konta ku basta futbolista lokal den e divishon máximo, e ekipo no tabata finalisá hugada nan na gol i a kosta nan.
Resultado di Fair Play Cup 2017
Inter Willemstad 0-0 Ex Inter Willemstad (P)
Nosso Legado 2-0 Trackfield United
⚽ A. Simmons
⚽ J. Schoop
Nosso Legado 1-0 Ex Inter Willemstad
⚽ R. Leuteria
Ex Inter Willemstad 1-0 Trackfield United
⚽ K. van Velzen
Trackfield United 0-0 Inter Willemstad (P)
Nosso Legado 2-0 Inter Willemstad
⚽ D. Koeiman
⚽ K. Moesquit
“All by all” e ekipo di C.V.V. Inter Willemstad por mira bèk riba un tremendo Fair Play Cup 2017!
Nosso Legado 2017


text:
Division Honor
Division Honor Play-off
Schedule
Resultado
Goleador Playoff
Goleador Regular
Division Honor Campeonato Regular
Resultado Campeonato Regular
Division Honor
- June 25, 2022 9:08 am
Antesala di e final Dakota ta campeon un biaha mas, nan di 17 titulo, e di dos ekipo rubiano cu mas campeonato den e top division di nos futbol, despues di nan nemesis tricolor, pero, nan no a gana RCA den un final desde 1983, te awor. Nan a gana e ‘playoff final’ aki di Read More…Categories: AVB Division Honor Futbol Aruba
- June 17, 2022 10:40 pm
Un final Clasico E gran final di Aruba su futbol alfin a yega, y e dos faboritonan grandi, Dakota y RCA, mes lo enfrenta otro den un serie final di dos partido di ida y buelta, y si tin mester lo hunga un di tres partido pa dicidi ken lo keda corona como campeon di Read More…Categories: Division Honor


text:
Parménides
Parménides di Elea (griego:Πapuevίδnς ὁ Ἐλeάtnς; cerca 515 p. K.) tabata un filósofo griego ku a nase na Elea, un suidat griego na sur di Magna Grecia (Italia). E ta e fundado di e skol eleatico, un enseñansa di filosofia griego. E uniko obra di Parmenides ta e poema filosofiko Sobre Naturalesa, di kual solamente fragmentonan a sobrevivi. Sobre Naturalesa ta presenta dos interpretationnan di exsistensia: e kaminda di berdad i e kaminda di opinion.
E kaminda di berdad ta papia di realidad ("loke ta") ta eterno, perfekto i no ta kambia. E kaminda di opinion ta papia di e mundu di aparensia, ku segun Parménides ta konsesti di opinion, falsedad i kambió.
E ideanan aki a hunga un rol importante den Platón su filosofia (espesialement su Teoria di Formanan).
Linknan eksterno[editá | editá fuente]
Parmenides' Way of Truth; na ingles.


text:
Neisi Dajomes y Jennifer Hernandez di bishita na Comite Olimpico Arubano
Tres bez campeon mundial di Pesas, Neisi Dajomes y campeon di Pesas Suramericano y Pan Americano, Jennifer Hernandez ambos di Ecuador hunto cu nan coachnan y e directiva di Aruba Weightlifting Association a hasi un bishita na Comite Olimpico Arubano. A combersa cu Direccion Tecnico y Secretaria General di COA riba diferente topico y futuro projectonan interesante cu lo por beneficia nos atletanan di pesas.
Mester bisa cu e delegacion di Ecuador a scohe pa hasi un campamento di entrenamento aki na Aruba, como parti di nan proceso di preparacion pa cu e Campeonato Panamericano cu ta bai tuma lugar den luna di mei proximo na Republica Dominicana.


text:
Unicollege tur hende na Boneiru konosé kaba komo e skol kaminda nan a introdusí e sistema di ‘natuurlijk leren’, es desir ‘siña na un manera natural’. Kon esei ta bai? Wél, kasi tur e ‘leerstof’ (e lokual ku e muchanan tin ku siña pa lei) ta wòrdu ofresé na e alumnonan den forma di ‘proyekto’. E proyektonan aki ta profundisá riba sierto temanan, ku ta wòrdu spliká for di punto di bista di tur e vaknan ku e muchanan tin ku siña, pero integralmente (es desir tur e vaknan tin nan lugá den e proyektonan).
Proyektonan
E kos bon di e proyektonan aki ta ku e alumnonan mes mester deskubrí e ‘leerstof’
trahando riba e proyektonan. Naturalmente tin guia di dosentenan tambe, pero na promé instansia nan mes tin ku hasi esfuerso. Di e forma aki nan ta komprondé e ‘leerstof’ mas mihó, mientras ku nan ta desaroyá nan propio kreatividat. Ademas, e sistema di enseñansa aki ta siña e alumonan koperá ku otro, pa motibu ku ta traha riba e proyektonan den grupo. Sin embargo, kada alumno tin ku traha riba su mes tambe, di moda ku e resultado ta un bon balansa entre koperashon i individualidat.
Refleho di bida real
Otro bentahanan ta ku e proyektonan ta mustra kon e diferente vaknan ta integrá
den otro, no separá manera na skolnan konvenshonal. Asina e proyektonan ta reflehá realidat di bida mihó. Esaki, huntu ku e hecho ku pa ‘natuurlijk leren’ e muchanan mes mester ta hopi mas aktivo, ta pone ku nos tin na Boneiru un skol úniko ku nos ta rekomendá plenamente i di kurason. Naturalmente den bida nada
no ta eksistí ku tin bentaha so. Semper tin desbentaha, pero segun nos e desbentahanan ta tiki (realmente nos mes no sa niun, pero ku tempu algun lo sali), anto e bentahanan ta hopi. P’esei Boneiru por ta hopi kontentu ku e skol aki. Lo ta bon si gobièrnu tuma bon nota di lokual e skol aki ta hasiendo i duna nan tur asistensia posibel, inkluso supsidio.
Ambiente positivo
Ora bo ta bishitá e skol aki, bo ta sinti mes ora ku e alumnonan ta aktivo, kontentu i sigur di nan mes. Anto no tin problema grave manera na SGB, kaminda nan asta
mester hür bewaker pa mantené òrdu. Pa futuro di Boneiru nos mester di inisiativa
manera Unicollege. Anto no kere ku Unicollege ta un skol elitario, kaminda solamente yu di e rikunanta haña un chèns. Bèrdat ta ku e skol ta kobra basta un tiki ‘schoolgeld’, pero pa medio di beka pa alumnonan di ménos rekurso Unicollege a logra di ofresé enseñansa na tur mucha, di tur klase di nos sosiedat.
Kiko alumnonan mes ta bisa?
ARCO a papia ku 3 alumno di UNICOLLEGE, e skol úniko pa HAVO/VWO na Boneiru: Kjelld Kroon, Nathan Croes i Zahid Frans. Resúmen di nan komentarioi eksperenshanan ta sigui akibou. Nos ta kuminsá ku Kjelld Kroon.
Kjelld Kroon
Kjelld kier bira dòkter. Pues e ora ei e tin ku bai VWO. Na Unicollege esei ta posibel,
pero promé aña ainda ta HAVO/VWO kombiná. Despues ta disidí kende ta bai bai HAVO òf VWO.
Kjelld a konta nos ku e skol tin un website speshal, kaminda e alumnonan ta haña
tur e informashon (inkluso ‘leerstof’) ku nan mester. Pues for di kuminsamentu e alumnonan ta traha ku computer intensivamente.
Na e website e alumnonan ta haña e proyektonan ku nan tin ku traha riba dje. Mayoria di nan mester wòrdu ehekutá den grupo. Tin biaha tin ‘opdracht’ individual
tambe. Na fi nal di un proyekto e alumnonan mester presentá na otro kiko nan a siña. Esaki por bai den form di un splikashon bokal, pa medio di un poster, òf un
presentashon di Power Point (atrobe e computer ta hunga un papel importante).
Lesa buki
E aña eskolar ta partí den 4 periode, anto kada periode mester lesa un buki, normalmente na Hulandes. E alumno mes por skohe, pero mester ta bukinan poko serio sí. Kjelld ta gusta lesa buki di suspenso, manera ‘Kippevel’, pero tambe otronan. Na final mester traha un ‘boekverslag’ (resúmen plùs opinion) di e buki.
Lès ta na Hulandes òf na otro idioma, p.e. Ingles, Franses òf Aleman. No tin Spañó. E proyektonan mes tambe por ta na otro idioma, anto asina - trahando riba e proyektonan - di mes e alumnonan ta siña e idiomanan tambe. Kjelld no tin problema ku Hulandes, pasobra el a nase na Hulanda, anto a yega Boneiru na aña 2006.
Kjelld ta gusta e skol. ‘E ta diferente’, e ta bisa. Na Unicollege bo no ta kambia klas etc. i tin ménos alumno. Kjelld ta haña UNICOLLEGE mas dushi ku su skol na Hulanda, pasobra aki ta mas rustig, no tin bochincha, no tin mucha ku ta kansa bo kabes kada ratu, pasobra tur hende ta bezig ku su trabou.
Koperashon
Por último Kjelld ta komentá riba koperashon. E ta atmití ku no ta fásil tur ora, pasobra tin biaha kisas otro alumno no ta komprondé bo dje bon. E por ta difísil,
pero bo mester siñ’é, sino bo no por kaba ku bo trabou, anto e ora ei bo ta haña
‘onvoldoende’. Kjelld a komprondé esei, anto te ainda el a haña bon cijfer so. ARCO ta deseá Kjelld tur klase di éksito, anto nos no tin duda ku aki 13 aña n’ei nos tur por akudí serka Dr. Kjelld Kroon, ora nos ta sufri di kualkier malesa òf tabata víktima di kualkier aksidente.
Nathan Croes
Nathan Croes ta di Aruba. Na momentu ku e ARCO aki ta sali riba merkado, e lo tin
16 aña di edat. El a yega Boneiru un aña i mei pasá, anto pa e motibu ei e mester a ripití 2de leerjaar. Awor e ta den 3de. Na kas e ta papia mas tantu Papiamentu, pero un tiki Ingles tambe ku su padraso. Nathan ta splika ku UNICOLLEGE ta hopi diferente di Colegio Arubano, kaminda el a pasa 1ste klas.
Riba nos pregunta kua sistema e ta preferá, e ta kontestá ku tur manera tin su kos bon i su kos malu. Pero e ta atmití ku na Colegio Arubano e lèsnan tabata hopi laf. Na UNICOLLEGE e lèsnan ta interesante, pasobra bo mes ta deskubrí e kosnan importante. Un desbentaha, segun Nathan, ta ku e sistema di UNICOLLEGE ta dependé totalmente di internet. Ora internet ta kai afó, bo no por traha mas.
Koperashon
Meskos ku Kjelld, Nathan ta indiká ku dor ku bo ta traha den grupo, bo ta siña koperá ku otro. Nos a puntrele si ta surgi pleitu, anto Nathan a kontestá ku nò. Tin
diskushon sí, pero pleitu real nò. Por último Nathan a splika nos ku na UNICOLLEGE ta usa 2 sistema pa tèst si e alumno a komprondé e leerstof bon. Sea e alumno ta duna un presentashon, òf e tin ku hasi un proefwerk.
Nathan a indiká ku e kier bira un business manager, preferiblemente di su mes kompania, algu den komersio. Dor ku e tin un mente independiente, e no ta mira su mes traha den servisio pa kompania di otro hende. ARCO ta deseá Nathan tur klase di éksito komo direktor di su propio kompania!
Zahid Frans
Zahid Frans a nase na Kòrsou, pero realmente e ta di Boneiru. Pa motibunan médiko su mama a bai Kòrsou pa e parto, pero Zahid nunka no a biba na Kòrsou. E
ta Boneriano puro. E tin 14 aña di edat i ta alumno den 2de leerjaar naUNICOLLEGE. Riba nos pregunta di kon e ta gusta su skol, el a kontestá ku e ta mir’é komo un eksperensha nobo. Bo ta siña i traha na un manera diferente. Bo ta siña ku computer. Segun Zahid, bo ta siña mihó ku na SGB.
Proyektonan
Zahid ta splika ku e ‘temanan’ (proyektonan) tin tur kos integrá, no apart manera na SGB. Segun Zahid, as ina bo ta haña mas atenshon pa e diferente vaknan, pasobra bo semper tin ku mira nan den un konteksto mas amplio, manera den bida real.
Zahid ta papia Papiamentu na kas. Den kuminsamentu el a haña Hulandes difísil, pasobra den klas mester papia Hulandes ku otro, anto tur e temanan na computer tambe ta na Hulandes. Pero ya kaba el a kustumá i e no tin problema mas.
Zahid tambe ta siña Ingles i Franses. E ta haña e aksènt di Franses difísil. Dor ku bo nunka no ta tende Franses riba kaya di Boneiru, e no ta hañ’é fásil. Pero e ta logra tòg.
Koperashon
Atrobe e tema di koperashon a bin dilanti. Meskos ku pa Kjelld i Nathan, koperashon no tabata fásil pa Zahid den kuminsamentu. E semper a siñá su so, anto awor e mester a traha den grupo. Tin biaha a surgi clash ku otro alumnonan. Zahid ta siña rápido, anto tin biaha e tin ku warda riba e otronan. Esei ta frustrante. Pero el a siña i awor tur kos ta bai bon. Overigens no tur kos ta bai den grupo tampoko, pues tin diferente kos ku kada alumno tin ku siña individualmente. Tin balansa.
Portfolio
Otro kos notabel ta e evaluashon di kada alumno su ‘portfolio’ (= un file ku resultado di tur e toets-nan i presentashonnan di kada alumno). E alumno mes tin ku splika su mayornan (den presensia di e dosentenan) di kon el a haña sierto cijfer, sea ta voldoende òf onvoldoende. Di e forma aki e alumno ta duna kuenta i razon di su forma di traha na su mayornan, loke ta ‘konsentrá su mente’ sin duda.
Zahid tambe kier bira business manager i lanta su propio kompania. Kisas algu
den salubridat òf un hotèl. Di nos kombersashon nos por a nota ku Zahid tin un
mente hopi skèrpi i rápido. No tin duda ku e lo yega hopi leu den bida. ARCO ta
deseá Zahid tur klase di éksito.


text:
Ora cu polis estatal di nort di Mexico a presuntamente mata 19 persona incluyendo 14 migrante di Guatemala cerca di e frontera di Texas, tabata un tragedia caminda e criticonan a bisa cu autoridad por adverti cu por yega. Na 2019, fiscal acusa e mesun unidad di polis di estado di Tamaulipas, cu tabata opera pa otro nomber, nan a saca 8 persona di nan cas y tira nan cu tur a fayece.
Awo, un decena di oficial di e Grpo di Operacion Special di 150 miembro, conoci manera GOPES, a keda reteni pa ta husga pa cargonan cu a caba cu bida di 14 migrante di Guatemala y dos mexicano na caminda pa nan crusa frontera di Camargo. Despues e sende curpa na candela y kima nan, cu ainda falta tres curpa pa keda identifica.
Autoridad adverti ampliamente di problema den unidad. Un legislador federal a presenta un resolucion no vinculante na e congreso di Mexico na cuminsamento di january pa protesta contra e golpinan di hortamento pa parti di unidad.
Recientemente, un asociacion empresarial di Tamaulipas a acusa oficial di unidad GOPES di a drenta den un cas di un miembro y horta placa den efectivo, otro pertenencia y electrodomestico. E grupo a bisa cu e victima a saca potret cu su camara unda ta mustra a agentenan pero e keho a keda ignora y nunca a controla e unidad.
“Si nan lo a haci algo e tempo ey, duna atencion, awendia nos no lo ta den luto pa e morto di 19 persona”, Marco Antonio Mariño, vicepresidente di ‘Federación de Cámaras Empresariales’ di Tamaulipas. Tamaulipas tin e cartel rival di droga territorial mas largo, sangriento y miho ekipa na historia di Mexico durante mas de un decada.
Cartelnan a cumpra hopi forza di polis municipal na Tamaulipas cu estado a dicidi disolve tur y depende mas di polis estatal miho capacita.
E embahada di Merca na Ciudad di Mexico a bisa cu 3 di e 12 oficiales acusa den e masacre di migrantes ‘a ricibi abilidad basico y / o capacitacion di supervisa e prome linea’ via un programa di e Departamento di Estado prome di keda asigna na e unidad special. “E capacitacion di e personas a tuma luga na 2016 y 2017 y a cumpli plenamente cu investigacion di antecedentes di Leahy (derechos humanos)”, asina embahada a bisa.


text:
E cifra di vacunacion ta aumentando. Durante e ultimo 7 dia a administra un promedio di mas di 100.000 inyeccion pa dia. Pero e ritmo por mantene dependiendo si por usa vacuna Janssen. Agencia Europeo di Medicamento EMA lo emiti un dictamen di e vacuna Janssen.
Manera precaucion, e vacuna no ta ser usa na Hulanda debi na caso di trombosis na Merca. Entrega di vacuna na Union Europeo ta paralisa y a entrega casi un 80.000 dosis pa Hulanda. Si e vacuna no por usa, esey por interumpi e campaña di vacunacion na Hulanda y atrasa pa varios siman.
Te cu july, Hulanda ta spera un dosis di 3 miyon di e vacuna Janssen. Esey ta nifica cu solamente por administra un inyeccion pa e funciona corectamente. Segun cifra di panel di control di corona e gobierno nacional a realisa 4.5 miyon di inyeccion.
Ta trata mas di 3.5 miyon di persona cu a vacuna un bes y tin un proteccion inicial contra e virus. Segujn gobierno, na cuminsamento di mei, tur 60+ y trahado di cas di anciano mester keda completamente vacuna, mescos personal di hospital cu ta atende directo cu covid y dokter general.
E intencion ta cu pa mei tur persona mas grandi cu 70 aña di edad a ricibi e prome inyeccion. Pa e di dos siman di mei, mester aplica na tur persona mas grandi di 60 aña di edad y pa cualkier persona cu riesgo halto medico, esey ta inclui cu persona cu down syndrom y obesidad grave.
Na juni, e gabinete kier pa tur persona mas grandi di 50 aña di edad y tur persona cu indicacion medico pa tin nan prome inyeccion. Tur persona mas grandi cu 40 aña di edad mester ricibi nan prome inyeccion na e di dos siman di juni.
E obhetivo ta sigui pa cuminsamento di julu na tur adulto cu ta desea di a completa un rond di e vacuna. Ta spera pa esey subi un 82% na tur residente di 18 aña of mas.
E calender di vacunacion ta depende principalmente di entrega semanal. Ta spera cu vacuna Pfizer/ BioNTech lo produci mas vacuna di locual a pensa anteriormente, pero otro banda, e uso di 3 miyon di vacuna Janssen ainda no ta sigur.
Entrega di AstraZeneca tambe ta sigui un factor insigur. Segun RIVM, nan a entrege considerabelmente menos dosis di locual a spera. Un 42.000 na su luga en bes di 172.000 na mei.


text:
Djárason 30 di mart 2022 08:00 or Bon FM Bon dia Boneiru 09:30 or NOS TV Felis mainta 11:00 or Live 99 Brunch 16:00 or Alpha FM Djaweps 31 di mart 2022 21:00 or Dutch Caribbean TV Djasabra 2 di aprel 2022 12:00 – 14:00 Mega FM Op de klippen Michael Mercuur Dòkter di kas i di bakunashon Hefe interino Salubridat Públiko Alex Schwengle Spesialista di pulmon Mènedjer médiko Fundashon Mariadal
160 di e 414 hendenan investigá ta keda hopi tempu ku keho despues di corona
Kralendijk - Di e 414 hendenan ku corona ku nan a investigá, 160 persona ainda tin keho kuater siman despues di e promé dia ku nan a bira malu. Esaki a sali na kla for di e promé resultadonan di un investigashon di departamento di Salubridat Públiko. E departamento a investigá kuantu hende tin keho ainda simannan òf lunanan despues di corona. Esaki nan ta yama tambe ‘long-COVID’. E kehonan mas komun serka e hendenan ku nan a investigá ta ...
Flexibilización de las condiciones de viaje para todos los países excepto los Países Bajos a partir del 20 de marzo de 2022
Para los viajeros de los Países Bajos, flexibilización a partir del 23 de marzo de 2022 Kralendijk - A partir del 20 de marzo de 2022, Saba, San Eustaquio, Curazao, Aruba y San Martín se consideran islas seguras para Bonaire. Los viajeros no vacunados de Curazao, Aruba, San Martín, Saba y San Eustaquio ya no tendrán que hacerse la prueba PCR ni la prueba de antígenos. Sin embargo, sí tendrán que completar una declaración de salud. A partir del 20 ...
For di 20 mart 2022 suavisashon di kondishonnan di biahe pa tur pais ku eksepshon di Hulanda
Suavisashon pa biaheronan for di Hulanda for di 23 mart 2022 Kralendijk - For di 20 di mart 2022, Saba, Sint Eustatius, Kòrsou, Aruba i St. Maarten ta islanan seif pa Boneiru. E ora ei, biaheronan no (ful) bakuná for di Kòrsou, Aruba i St. Maarten, Saba i St. Eustatius no mester hasi mas un tèst di PCR òf tèst antígeno. Sí nan mester yena ainda un deklarashon di salú. For di 20 di mart 2022 ta suavisá kondishonnan di ...
Kantidat di kontagio a oumentá den siman di 7 di mart 2022
Kralendijk - Den e siman di 7 di mart 2022 e kantidat di kontagio a oumentá, asina e departamento di Salubridat Públiko a laga sa. Den e siman di 7 di mart 2022, 66 hende a tèst positivo. Den e siman di 28 di febrüari, 24 hende a tèst positivo. Siman pasá a enkontrá un variante di ómikròn na Boneiru. E variante akí yama BA2. Hende ta kontagiá mas lihé ku BA-2, pero generalmente no tin keho serio.Esaki ta nifiká ...
Hopi ménos hospitalisashon pa motibu di ómikròn kompará ku dèlta
Kralendijk - E kantidat di hospitalisashon pa motibu di e variante ómikròn ta hopi mas abou kompará ku e hospitalisashonnan pa motibu di e variante dèlta. Asina e departamento di Salubridat Públiko ta laga sa despues di investigashon. Huntu ku Aruba, Kòrsou, Sint Maarten i RIVM, e departamento a hasi investigashon di hospitalisashon na e islanan akí i Boneiru. Ta bai pa e periodo di 27 di desèmber 2021 te ku 23 di yanüari 2022. Resientemente a anunsiá resultadonan. Salubridat ...
Di dos angua di buster pa personanan riba 70 aña i otro hendenan vulnerabel
Kralendijk – For di 12 di mart 2022, personanan riba 70 aña i otro hendenan ku un salú vulnerabel por pasa un di dos angua di buster. E di dos angua di buster ta disponibel tambe pa habitantenan di kasnan di kuido i hende grandi. I pa tur hende ku problema médiko serio ku un karta di referensia di nan spesialista. Meskos ku tabata e kaso pa e promé angua di buster, e hendenan akí ta haña konseho di nan ...
Ta publiká kantidat di kontagio den futuro un biaha den siman
Kralendijk - For di 14 di mart 2022 ta publiká e kantidat di kontagio ku e vírùs di corona ún biaha den siman riba djaluna. Ta un resúmen di e siman promé. E siman aki no ta publiká e sifranan di kontagio diariamente mas, ta publiká e resúmen di e siman akí otro siman. Na Boneiru e kantidat di kontagio ku e vírùs di corona a baha konsiderablemente. Den kaso di kantidat abou, un resúmen semanal ta duna un mihó ...


text:
Paradera – Diasabra marduga mientras unidadnan di rescate tawata cabando cu nan trabounan poco pabou di rotonde di Piedra Plat, a sosode un otro accidente ariba e mesun caminda poco mas pabou.
Yaris a baha caminda algo prome cu 4:30
Na prome instante a papia cu auto lo a ranca palo di luz, bomberonan poco mas pariba(na Piedra Plat) tawata cla si mester a drenta accion un biaha mas.
Na yegada di polis no tawata trata di ningun auto cu a ranca palo di luz.
Polisnan a bin topa un Toyota Yaris cu un chauffeur masculino na stuur, mesun momento un Paramedico den e Rapid Response a yega debi cu e tawata na Piedra Plat yudando den e accidente serio.
Paramedico a pone monitor
Mesora e Paramedico a sigui cu protocol y a pone e machine, pa esaki por controla e chauffeur cu a keda den auto sinta.
Automobilista pasando a baha yuda y bati alarma, momento cu e la nota cu e auto esta e Yaris lo tawata pega contra un mata di Kwihi.
E lo a ripara cu e chauffeur no ta bon y a avisa polis segun e la conta nos na e sitio.
Paramedico a opta pa pidi pa un ambulance mirando cu e machine tawata indicando cu e chauffeur ta malo.
E momento eynan no por a saca afo si e chauffeur lo por tawata bou influencia of si ta malo e la bira tras di stuur bahando caminda na man drechi y termina contra un mata di kwihi.
Ambulance a presenta y a hiba e chauffeur Spoed Eisende Hulp pa mas observacion.


text:
Den fin di siman a tuma luga e Central Training “Proyecto Piloto” na Frans Figaroa bou guia di nos atleta Olimpico y coach internacional Level II Monica Pimentel.
Central Training tabata pa solamente atletenan femenina di cadet, junior y adulto. Monica Pimentel a concentra ariba e reglamentonan nobo di bringa. Monica Pimentel hunto cu Stuart Smit ta trahando pa Aruba por tin un team di Damas tambe. ARTBO y e trainers korp ta trahando duro pa e damasnan por ta na e nivel internacional. Otro siman Monica Pimentel lo coach algun atleta femenina cu lo participa den e Pan Am Series II.
ARTBO tin varios proyecto proyecta pa 2022 y Monica Pimentel y Stuart Smit ta trahando pa Aruba ta bek den e top manera den añanan ’90.


text:
Faltando algun siman pa fakansi grandi finalisá, Fundashon pa Konsumidó ke enfoká riba e importansia di kumpra konsiente i sabí. Fundashon pa Konsumidó konhuntamente ku Ministerio di Desaroyo Ekonómiko (MEO), a hasi anotashon di preis na diferente establesimentu, basá riba artíkulonan pa skol. E meta primordial di e anotashon di preis aki ta pa fasilitá e kompra di mayornan.
Den e periodo di di 14 pa 19 di yüli 2016, a hasi bishita na un total di 19 establesimentu i a anotá e diferente materialnan pa skol ku nan respektivo preisnan. E establesimentunan ku a forma parti di e anotashon di preis aki ta:
Office Stop, La Curaçao Zeelandia, Curaçao Office Supply, Mensing Caminada, Multi Centrum 2000, Señor Barata, Super Barata, Bruna, Office System, Casa Cesar, Building Depot, Home Plu st. Maria i Zeelandia, Samsom Chobolobo, Jan Noorduynweg i Colon, Samsom Digital Plus, Martis Agencies i Alankar Otrobanda.
Pa fasilitá e proseso di ehekushon, Fundashon pa Konsumidó a skohe e 64 artíkulonan di skol mas usá den i a anotá e preis mas barata na tur e establesimentunan. Mester enfatisá ku preisnan di artíkulonan pa skol no ta kai bou di un preis máksimo stipulá pa gobièrnu di Kòrsou, kual ta pone ku kada negoshante ta liber pa pone su mes preis. Den e anotashon di preis aki no a hasi komparashon di e kalidat di artíkulonan.
Mihó surtí
For di nos anotashon di preis, Samsom Chobolobo a resultá e establesimentu mihó surtí ku 58 artíkulo. Na di dos lugá ku un kantidat di 57 artíkulo, Samsom Jan Noorduynweg i Colon. Por último, na di 3 lugá nos ta haña Building Depot ku un total di 52 artíkulo pa skol.
Preisnan variá
Fundashon pa Konsumidó a tuma nota di un kantidat di markanan di artíkulonan pa skol disponibel na e diferente establesimentunan. Tur e variashon di markanan aki ta brinda e posibilidat pa konsumidónan por hasi nan eskoho konsientemente. Un agènda ku plachi por ehèmpel, riba e merkado aktual por kosta entre fl. 14.35 te ku fl. 36.99. Un otro ehèmpel ta map di 23 renchi. Esaki nan por kosta entre fl. 7.95 te ku fl.23.95.
Fundashon pa Konsumidó ta brinda mayornan i tur sobra konsumidónan un lista ku tur e establesimentunan, e artíkulonan disponibel i nan preis. Esaki sigur ta hasi e proseso di búskeda di artíkulonan pa skol na un preis kumbiniente i muchu fásil pa tur mayor.
E lista di anotashon di preis aki ta aksesibel riba nos wèpsait www.fundashonpakonsumido.org. Tambe konsumidónan por pasa libremente na nos ofisina situá na De Ruyterkada 53, bèl nos na (5999) 462-6666 òf pidi un kopia via nos meil info@fundashonpakonsumido.org
Pa finalisá, Fundashon pa Konsumidó ke probechá di e oportunidat pa deseá nos muchanan un aña eskolar sumamente eksitoso. Un aña den kua disiplina i trabou duru mester ta e base fundamental pa alkansá e meta deseá .


text:
E gobierno di Mike Eman y su 9 ministronan ta bibando di un escandalo pa otro y ta parce cu tur e escandalonan aki no ta preocupa nan totalmente. Mientras cu Mike Eman hunto cu su coordinadornan cu AVP-diploma ta campañando tur dia cu placa di pueblo den e barionan rond Aruba, nos pueblo ta bibando den un pobresa nunca visto. A hisa e edad di pensioen te na 65 aña, p’asina exonera 61 miyon florin for di SVB y pa gobierno di AVP por a sigui fiesta cu placa di pueblo. A hisa prima di pensioen pa 15.6 %, a hisa BBO despues cu a gaña cu lo bay bah’e, a introduci prima di BAZV cu 1% y despues a subi’e cu 2%.
Mike Eman a permiti Benny inverti placa cu tabata pa e scol HAVO/VWO pa e pueblo di Noord den un proyecto di tram cu no tin niun sentido y cu a mata Caya Betico Croes.
Benny su escandalo di negoshi cu Leoncita no tin fin y e subrinonan di Tanchi Leoncita ta sigui fiesta cu terenonan pa nan mes y pa nan compinchinan. Ya no a resta niun tereno mas pa nos yiunan, ya cu mas di 90.000 m2 di tereno a bay pa un solo famia di Protocol.
Dowers cu su escandalo a hisa criminalidad na un nivel astronomico. Atraconan ta azota nos pais, mortonan ta cay y segun Dowers ta un percepcion. Criminalnan grandi ta ser permiti airtime na Tele Aruba pa ataca ciudadanonan respeta den nos comunidad.
Mike de Meza cu su Hedging di WEB ta mata nos pueblo cu tarifanan de awa y coriente astronomico. Miles di ciudadanonan ta bibando den siglo 21 sin awa y sin coriente y den un pobresa hopi horibel.
Michelle cu su Invest secure a hit nos studiantenan nan placa di studielening y su pleito cu Colegio Arubano y Colegio EPI tin tur cos bruha manera un bol di hilo. Pa colmo ta sali na cla awor cu no tin suficiente cupo pa studiantenan di MAVO.
Schwengle a traha un Hospital di 250 miyon florin sin Operatiekamer y finalmente e hospital renoba aki lo bay costa den total casi 1 biyon florin. Ciudadanonan ta warda lunanan largo pa haya un cita na cierto specialistanan y pa no papia mes di un cita cu un oculista. Nos yiunan di tera cu a studia pa dokter den region no ta ser pemiti pa traha na nan propio pais.
Irausquin cu tur su curashi a haya exilio pa Merca cu un overbruggingstoelage cu pueblo a paga y despues el a wordo nombra como Minister Plenipotenciario na Hulanda. Sin duda cu e ta cla pa bolbe cobra un overbruggingstoelage despues di september proximo.
Pa pone e cherry riba e bolo di escandalonan, ata Paul Croes bao sospecho di labamento di placa y soborno pa permiso gate. Ministerio Publico te ainda no kier deten’e pa su delitonan cometi, mientras su complicenan si ta cera den KIA.
Finansa di Aruba bao Bermudez ta di Guatemala pa Guatepeor, mientras ta matando nos ciudadanonan en especial nos pensionadonan cu cobransanan halto di belasting y awo ni vakantie e pueblo aki no por bay mas, pasobra na aeropuerto ta para nan pa paga un boet insignificante. Anto Mike Eman si por viaha rond mundo cu su MEGA DEBE.
AVP tin nos pueblo hinca den un abismo total y no ta importa nan kico lo para di e pais aki. Si nos Ministerio Publico e biaha aki haci su trabao bon y van Dam pone orden op zaken, tur e gobernantenan cu a malversa y comete corupcion lo bay conoce e caminda pa KIA.


text:
Dia 25 di sèptèmber 2015, Asamblea General di Nashonnan Uní a fiha Agènda 2030 pa 'Sustainable Development Goals (SDG)'. E agènda akí ta kontené diesshete SDG, manera eradikashon di pobresa i konsumo/produkshon duradero. E estadonan miembro, inkluso Hulanda, mester sòru implementá e SDGnan den nan respektivo paisnan. Kòrsou tambe a adoptá Agènda 2030.
Ròl di e diferente kontralorianan ta di hasi investigashon riba implementashon di e SDGnan. 'International Organisation of Supreme Audit Institutions (INTOSAI)' i 'Organización Latinoamericana y del Caribe de Entidades Fiscalizadoras Superiores (OLACEFS)' ta guia e kontralorianan den e aspekto akí. Den e kuadro akí, Kontraloria General di Kòrsou a partisipá na e di dos seminario tokante SDG na 2017.
E seminario a tuma lugá na Chile, di 23 te ku 25 di òktober 2017, i a trata diferente tema manera supervishon di entidat di gobièrnu i e lucha kontra korupshon. E kontralorianan di Argentina, Bolivia, Brazil, Chile, Colombia, Costa Rica, Cuba, Ecuador, Guatemala, Mexico, Nicaragua, Paraguay, Peru i Uruguay tambe tabatin representante ku a partisipá.
Pareu ku e seminario, e representantenan menshoná ariba a partisipá na un tayer. Den e tayer akí, a duna e partisipantenan sierto instrumentonan ku nan por usa pa investigá implementashon di e SDGnan. Kontraloria General di Kòrsou lo usa e konosementu atkerí, na momento di investigá kon gobièrnu ta implementá e SDGnan.


text:
AMSTERDAM – E CEO y director di e cadena grandi di supermercado Hulandes Jumbo, Frits van Eerd a anuncia su retiro temporal di su funcion. Siman pasa e la keda deteni como sospechoso den un caso di labamento di placa. Weekend pasa e la keda den libertad temporal pero a keda como un sospechoso den e caso. Despues di deliberacion cu su famia y e hunta di comisario di e empresa, e la dicidi di tuma e decision. “Esaki ta den interes di Jumbo y ta haci posibel pa Frits pa concentra su mes completamente riba su situacion personal” e compania ta bisa den un comunicado. Dentro di poco e compania ta spera di por duna mas informacion riba desaroyo di e empresa.
AMSTERDAM – Considera como e premio Oscar di Hulanda, e conocido comediante, actor y comerciante yiu di Corsou Jandino Asporaat y su team a logra gana e premio Gouden Kalf van het publiek pa e pelicula Bon Bini Holland 3, ganando di Costa y Alles op tafel. E pelicula di aña a bay pa Knor, y e miho serie dramatico tabata Rampvlucht, basa riba e tragedia na Bijlmer na 1992. Pa e lista completo cortesia di e portal hulandes nu.nl, click AKI
DEN HAAG – Conseho di minister di Reino dia 21 di oktober ta dicidi riba e asunto di aanwijzing pa Aruba. Awe diabierna mainta durante un conferencia di prensa entre secretario di estado Hulandes Alexandra van Huffelen y prensa di Aruba e pregunta a bin, y e mandatario Hulandes a confirma cu e la ricibi e zienswijze (e splicacion/defensa di gobierno di Aruba contra e aanwijzing. “Nos tin cu reacciona eyriba y esey nos lo haci den e RMR di dia 21 di oktober, manera cos ta mustra aworaki” e mandatario a bisa. “E ora nos lo contesta esey”.
DEN HAAG – Mientras cu e ta compronde e pregunta, awor ainda esaki no ta algo cu gobierno Hulandes a tuma un decision ariba. Asina e secretario di estado Hulandes Alexandra van Huffelen a contesta NoticiaCla awe mainta durante un conferencia di prensa despues di e RMR na Den Haag, riba e pregunta si Hulanda ta pesa pa converti e prestamo pa sosten di likides den un ‘regalo’. Otro aña October, Aruba tin cu paga e prestamo aki bek den un solo tiro.
DEN HAAG – Parlamentario di Corsou Rennox Calmes (Trabou Pa Korsou) a crea un momento ‘interesante’ diaranson durante e reunion di IPKO (Inter Parlementaire Koninkrijks Overleg) na Den Haag Hulanda. Esaki ora cu e parlamentario a protesta cu e no por expresa su mes den su idioma Papiamento. Asina e portal Caribisch Netwerk ta raporta. Segun e raportahe, e parlamentario irita, a hiba su discurso pa varios minuut den Papiamento, dilanti di parlamentarionan Hulandes. E parlamentarionan di Aruba, Corsou, St Maarten y Hulanda ta hunto e siman aki, discutiendo netamente riba e.o. e control den democracia y e pasado colonial Hulandes.
DEN HAAG – Gabinete Rutte a pone 33.6 miyon euro disponible pa acelera e cambio pa electricidad duradero pa islanan BES (Bonaire, Saba y Statia). Asina oficina di informacion di gobierno Hulandes ta informa. Cu e placa aki, dentro di 3 aña 80% di e electricidad riba e tres islanan mester ta genera pa energia solor of di biento. E intencion ta pa reduci prijs di coriente y menos dependencia di p.e. fuel oil y menos nitrogeno. E gabinete hunto cu e gobiernonan di e tres islanan lo sigui traha pa mas proceso duradero y limita efecto negativo di cambio di clima. Potret ta di archivo di NoticiaCla di e parke solar Stucco na Statia cu a wordo subsidia parcialmente cu fondo di gobierno Hulandes na 2017. Mester menciona acerca cu e pasada di horcan Irma y Maria na september di e mesun aña, e parke a keda intacto.
DEN HAAG – E delegacion di Parlamento na Hulanda actualmente pa e reunionan di IPKO (Inter Parlementair Koninkrijks Overleg) durante e apertura di e reunion diamars, a indica cu Hulanda mester ‘cancela’ e ayudo di likides cu e la duna Aruba como parti di un ‘prestamo’. Asina e portal Dossierkoninkrijksrelaties ta raporta for di Hulanda.